Beginilah Cara Kami Tunaikan Solat Sewaktu Berada Di Negara Jepun

Hari ini saya akan kongsikan pengalaman kami sekeluarga tunaikan solat di Negara Matahari Terbit selama ini.

Walaupun kadang-kala saya sendiri merasa agak mencabar terutama cari tempat sesuai tunaikan solat, orang Jepun yang tak biasa melihat orang Muslim solat serta memandang kami sekeluarga solat di kawasan terbuka, persepsi orang Jepun, tiada air untuk wuduk dan lain-lain lagi la.

Namun, solat wajib ditunaikan walau di mana dan macam mana keadaan pun kita berada.

Saya sertakan gambar-gambar bagi penjelasan lanjut mengenai:

3. Install apps Muslim Pro untuk cari arah kiblat, waktu solat, masjid, quran.

Saya tunaikan solat di bahagian tepi bangunan yang tidak menjadi laluan orang ramai. Salah satu tempat saya dan keluarga dirikan solat. Haba dari ‘aircond’ yang besar-besar tu boleh tahan kuat juga la. Hehe.

Alhamdulillah. Anak saya juga tunaikan solat walaupun kadang-kadang tak mau ambil wuduk. Hehe.

Jika kami sertai ‘trip’ ke kawasan bersama rakan-rakan yang lain, kami akan pilih lokasi yang terbuka untuk solat jamaah. Namun, masih di kawasan yang tidak jadi laluan orang ramai. Pelapik sentiasa digunakan untuk keselesaan dan orang Jepun suka bawa haiwan peliharaan mereka bersiar-siar.

Solat di atas salji. Kena pakai lengkap la. Mau keras kejung kalau buka kasut. Haha. Masa ambil wuduk dalam ‘snow’ ni pun mencabar. Tapi di perkongsian akan datang masa ‘winter’. Solat atas sejadah/pelapik sebab muka tak cukup tebal untuk tahan sejuk salji.

Tempat yang selalu kami sekeluarga tunaikan solat iaitu di bilik menyusu. Hampir semua pasaraya jepun akan sediakan bilik khas ini. Bagi lelaki, pandang-pandang juga semasa masuk kalau ada orang tengah susukan anak. Jadi kes lain pulak nanti. Kalau saya keluar bersama anak, anak jadi peneman masa solat dalam bilik ini.

Bilik persalinan juga sesuai untuk tunaikan solat. Namun, bergantung kepada saiz bilik persalinan. Kebanyakan bilik persalinan perlukan kita buka kasut dan letak di luar bilik persalinan ini, so xdak masalah. Tiada siapa akan nampak kita solat.

Tempat lain yang sesuai solat juga di kawasan bawah tangga. Macam kami sekarang dah tak kisah, solat saja di kawasan mana pun sama ada terselindung daripada pandangan orang lain atau terbuka seperti bawah pokok di kawasan taman.

Cadangan Apps Muslim Pro yang saya dan keluarga gunakan. Banyak panduan seperti waktu solat, cari arah kiblat, quran, tempat makanan halal dan lain-lain lagi. Sangat membantu dalam keadaan sekarang yang waktu solat semakin cepat dan siang menjadi pendek.

‘Spray’ air untuk ambil wuduk. ‘Spray’ saja untuk berwuduk. Sekarang dah masuk autumn, suhu drop terlalu cepat. Malam suhu mencecah 10℃.

Nak kena air pun Ya ALLAH. Terlalu sejuk. Macam ambil wuduk dengan ais batu. Sanggup? Jadi, kaedah terbaik gunakan ‘spray’ saja.

Salah satu cara lagi, bawa botol kosong/berisi air sepanjang perjalanan. Botol serbaguna ini bukan setakat boleh ambil wuduk malah boleh bersihkan diri lepas buang air besar/kecil (tandas jepun tiada paip air, semua pakai washlet yang ‘button’ dalam tulisan kanji/katakanan).

Isi saja air di mana-mana bilik air, mudah. Sinki air di Jepun tidak sesuai mengambil wuduk sebab akan basahkan ruang bilik air. Bilik air di sini tidak basah seperti di negara kita.

Sejadah. Bawa sejadah jika tidak beratkan beg.

Pelapik plastik serbaguna yang kami sekeluarga gunakan. Lapik untuk solat, duduk dan makan. Hanya beli di kedai 100 yen dengan saiz dan warna yang pelbagai.

Sekadar perkongsian dari kejauhan. Sayonara.
Fairuz
Sendai, Jepun

Baca lagi: Cara Menjaga Solat Sewaktu Sedang Mengembara


Beginilah Gaya Rumah Teres Salah Seorang Billionaire Termuda

Billionaire ini mahu menjual semula hartanahnya berupa rumah teres yang dibeli pada tahun 2010 dengan harga US$5.3 juta. Dia ialah Michael Cannon-Brookes, pengasas bersama satu perisian startup di Australia bernama Atlassian yang baru-baru ini telah berpindah ke tempat baru.

Dengan penambahbaikan dan hiasan dalaman terkini, dijangkakan harga rumah Cannon-Brookes ini boleh mencecah US$6.5 juta walaupun ia terletak di pinggir bandar Sydney, Paddington.

Mari kita lihat gaya rumah yang pernah menjadi kediaman billionaire muda ini. Pasti mengiyurkan buat peminat hiasan dalaman dan rekabentuk rumah.

Rumah ini mempunyai 5 aras yang berbeza dengan kelebaran 24 kaki dan 100 kaki panjang. Dengan keluasan itu, ia menempatkan 6 bilik tidur, 5 bilik air dan tempat letak kereta. Ia merupakan rumah teres lama yang berada di antara jalan Hargrave Street dan Hargrave Lane.

Aras ini merupakan tingkat bawah tanah yang mempunyai akses ke Hargrave Lane. Ia dijadikan tempat letak kereta dengan sistem lock-up garage seluas 110 meter persegi. Ia boleh memuatkan sekurang-kurangnya 4 buah kereta dalam satu masa.

Ia dilengkapi kemudahan lif, tangga, tempat simpanan, bilik komunikasi, bilik mandi, plant room dan jauh ke dalam, tempat penyimpanan wain.

Dari tangga aras 1, anda akan menjumpai bilik dobi di sebelah kanan anda. Jalan ke kiri, anda akan berada di antara tangga ke ruang aras 2 dan pintu ke bengkel, bilik gimnasium dan bilik simpanan.

Di sebelah tangga ke ruang aras 2, anda akan lihat taman terbuka. Ia berada di bahagian tengah rumah teres 5 aras ini. Di ruang aras 2 ini terdapat 2 bilik tidur yang menghadap ruang teres sepanjang 13.8 meter, 1 bilik mandi, dan powder room.

Ruang permainan atau pendek kata ruang untuk hu-ha, huru-hara, bising dan lain-lain berdepan dengan Hargrave Lane dan ianya bertingkap serta bersebelahan dengan ruang teres panjang tadi. Di ruang ini turut ditempatkan dapur.

Aras ini menjadi tumpuan utama tetamu yang datang ke rumah ini kerana disinilah pintu utama ditempatkan, akses ke Hargrave Street.

2 buah bilik menghadap jalan Hargrave dan di antaranya terdapat ruang legar pintu masuk utama.

Setelah melewati bilik air, dan antercom, anda perlu memanjat beberapa anak tangga di sebelah ruang taman terbuka. Kemudian, anda akan dapat melihat ruang makan sebelum memasuki ruang tamu.

Di ruang tamu bersaiz 6.3m panjang dan 5.2m lebar, terletak dapur terbuka yang disambungkan dengan bilik pantri di sebelah kiri anda.

Di depan ruang tamu, terletaknya teres untuk barbeque, kolam renang mini dan tempat duduk istirahat.

Dari aras 3, anda boleh nampak aras 4 yang mempunyai taman teres dan ruang duduk serta ruang belajar.

Melalui tangga atau lif, anda boleh ke aras 4 dengan mudah. Di aras 4 ini kelihatannya lebih privasi untuk tuan rumah. Ia menempatkan satu taman teres, ruang duduk, ruang belajar, bilik mandi, bilik mandi terbuka, walk-in wardrobe dan bilik tidur utama.

Ini aras paling atas dan tinggi untuk rumah teres bernilai jutaan ringgit. Dari sini, anda boleh melihat pemandangan sekitar Paddington. Ia direka dengan teres atap seluas 33.2 meter persegi berkonsepkan taman.

Gambaran keseluruhan rumah teres dari luar:

LIKE dan FOLLOW Vocket di Facebook serta Instagram


Beginilah Nasib Kehidupan Pesakit Mental Di Indonesia

Di Indonesia, tradisi ‘pasung’ masih diteruskan meskipun ianya telah diharamkan pada tahun 1977. Pasung adalah perbuatan mengikat seseorang menggunakan tali atau tali besi yang biasanya dilakukan pada saudara mara yang mempunyai masalah kesihatan mental.

Mengikut Human Rights Watch (HRW), lebih 57,000 orang di Indonesia yang ‘disahkan’ mempunyai penyaki mental pernah dirantai dan dikurung sekurang-kurangnya sekali dalam hidup. Seramai lebih kurang 18,800 orang masih lagi dipasung ketika ini, menurut laporan yang dikeluarkan HRW.

Biasanya mangsa yang dipasung adalah mereka yang mempunyai penyakit schizophrenia, tekanan jiwa dan juga individu yang dikatakan dirasuk syaitan atau makhluk halus. Kebanyakkan keluarga tidak mampu untuk mendapatkan rawatan untuk keluarga mereka yang sakit dan terpaksa menghantar mereka ke pusat jagaan biasa dan tidak ke hospital mental.

Kekurangan dana yang diterima oleh pusat rawatan mental ini menyebabkan penghuni kekurangan makanan dan mereka menghidapi malnutrisi dan menjadi kurus.

Kerajaan Indonesia cuba sedaya upaya untuk menghapuskan terus tradisi pasung ini tetapi disebabkan kepercayaan agama, stigma tentang penyakit mental dan kurangnya kefahaman tentang penyakit mental ini membuatkan ramai yang masih dipasung walaupun mereka pernah diselamatkan sebelum ini.

Hanya terdapat 48 hospital mental di Indonesia untuk populasi 250 juta rakyatnya. Manakala hanya ada 800 orang psychiatrists di Indonesia untuk setiap 300,000 orang.

Pada tahun 2014, parlimen Indonesia telah melaksanakan Akta Kesihatan Mental untuk menambah baik semua pusat rawatan mental yang sedia ada.

Jurugambar Andrea Star Reese ke Indonesia untuk merakam gambar-gambar penghuni di pusat rawatan mental ini Kondisi pusat rawatan kebanyakkannya sangat daif. Diharap kerajaan Indonesia telah bersedia untuk melaksanakan akta terbaru mereka itu.

Sayu saya melihat keadaan tempat jagaan mereka ini. Mereka yang mempunyai masalah mental perlu diberi ubat yang sepatutnya dan tempat tinggal yang nyaman. Barulah kondisi mereka dapat menjadi lebih baik.


Beginilah Proses Pembersihan Kaabah Menggunakan Air Zam-Zam Dilakukan

Aktiviti membersihkan Kaabah merupakan acara tradisi yang selau dilakukan setiap kali menjelang Ramadan. Istiadat ini dilakukan sempena mencotohi dan memperingat Rasullulah S.A.W yang membasuh Kaabah selepas berjaya menawan kembali Kota Mekah.

Kebiasaannya, perasmian membersih Kaabah ini dihadiri sendiri oleh Raja Arab Saudi iaitu Raja Salman serta kerabat-kerabat raja yang lain termasuk imam, bilal, mufti dan para pembesar.

Baca: Menjelang Ramadhan, Raja Arab Saudi Cuci Kaabah

Dalam proses pembersihan ini, bahagian dinding di dalam Kaabah akan dibersihkan dengan cara mengelap dinding menggunakan kain yang telah dicelup air Zam-Zam yang bercampur sejenis wangian aroma mawar atau oud.

Persiapan biasanya dilakukan sehari sebelum acara proses pembersihan berlangsung.

Sementara itu, bahagian lantai pula akan dibersihkan setelah para jemaah meninggalkan kawasan tersebut dengan cara menyiram air wangian mawar tersebut ke lantai dan disapukan dengan tangan kosong.

Manakala semasa proses pembersihan sedang dijalankan, kawasan luar dinding Kaabah akan ditutupi dengan kain sutera berwarna hijau. Keseluruhan proses pembersihan ini akan mengambil masa selama 2 jam untuk siap dibersihkan dengan sempurna.

Di bawah ini adalah rakaman ketika proses pembersihan Kaabah sedang dijalankan.


Beginilah Rupa Bangunan Ibu Pejabat Baru Uber Yang Futuristik

Uber akan mula membina bangunan ibu pejabat barunya di San Francisco pada musim luruh ini. Kampus ini akan berada di kejiranan Mission Bay, dan dijangka mulai dibuka pada tahun 2017 atau 2018.

Inilah rupa bangunan berkenaan. Ciri yang paling cool adalah laluan lutsinar yang menghubungkan antara dua bangunan.

Terdapat juga kawasan berkaca yang akan merentasi jalan raya.

Dan ini pandangan penuh bangunan berkenaan.

BACA: 10 Ibu Pejabat Syarikat Teknologi Yang Awesome

BACA Lagi: Lagi 5 Pejabat Di Malaysia Yang Out-Of-Normal

LIKE dan FOLLOW Vocket di Facebook serta Instagram


Begpackers Ini Didakwa Guna Duit Derma Untuk Pergi ‘Shopping’

Ke mana sahaja kita pergi terutamanya negara Asia Tenggara, pastinya kita akan bertemu pelancong kulit putih yang meminta derma untuk mereka menyambung perjalanan mereka ke negara lain. Mereka ini dikenali sebagai begpackers.

Pelbagai cara dibuat pelancong barat untuk mengutip derma bagi ‘menggapai impian’ untuk travel ke seluruh dunia. Ada yang bermain muzik, menjual gambar cantik yang mereka rakam sepanjang melancong dan ada yang sekadar menulis di kadbod untuk meraih ihsan daripada penduduk tempatan.

Namun ‘malang’ buat gadis barat ini apabila kisah begpacking beliau kini tular di Vietnam. Penduduk tempatan di sana juga sudah muak dengan karenah pelancong asing yang meminta derma untuk tujuan mereka menyambung perjalanan ke negara lain.

Tulisan pada kadbod tersebut tertulis ‘Tolong bantu saya. Saya perlukan wang untuk makanan dan tempat tinggal’. Namun, seorang gadis tempatan bernama Nam Phuong Dinh berkata beliau kecewa gadis berkenaan yang dikatakan tiada wang rupa-rupanya bukan seorang yang ‘susah’.

Nam sempat merakam gambar gadis berkenaan yang dilihat sedang window shopping di sebuah butik ternama di negara berkenaan. Gambar tersebut kini viral di media sosial Vietnam dan penduduk di sana akan lebih ‘berhati-hati’ dalam memberi sumbangan kepada begpackers yang kian meningkat.

Sekiranya anda ke Central Market Kuala Lumpur, anda pasti akan bertemu dengan kumpulan ini yang turut akan meminta derma daripada orang awam dengan alasan yang sama. Sekiranya anda tidak mahu ditipu, berhati-hatilah dengan siapa anda mahu hulurkan sumbangan.

Ini beberapa artikel berkaitan untuk anda yang suka mengembara gaya backpackers. Klik pada pautan di bawah.

Ini Antara 8 Perkara Penting Mesti Ada Jika Anda Mahu Jadi Backpacker

Wanita Ini Kongsi Tip Dan Itinerari Lengkap Ke Perth 7 Hari Dengan Bajet RM2,000

Siapakah Backpackers: Antara Budaya Minimalisme, Konsumerisme Dan Kompleks Superioriti


Lelaki Yang Hack HBO Dan Menyebarkan Game of Thrones Di Dakwa

Behzad Mesri yang juga dikenali sebagai Skote Vahsat telah didakwa oleh pendakwa raya US kerana telah hack HBO dan mencuri beberapa episod Game of Thrones yang belum ditayangkan. Dia kemudiannya telah mengugut untuk menyebarkan episod tersebut sekiranya tidak mendapat bayaran RM25 juta.

Mesri telah hack HBO sekitar Mei dan Ogos yang lalu dan mencuri beberapa episod siri TV termasuk Ballers, Curb Your Enthusiasm dan The Deuce. Mesri juga mencuri skrip dan ringkasan plot Game of Thrones.

Behzad Mesri seorang warga Iran bagaimanapun belum ditahan polis. Dalam kertas pertuduhan, Mesri digambarkan sebagai seorang hacker yang bekerja dengan tentera Iran yang ditugaskan untuk menyerang sistem ketenteraan, sistem nukelar dan infarstruktur Israel

Dia turut dikatakan membantu sekumpulan hackers Iran yang dikenali sebagai Turk Black Hat Security Team menceroboh laman laman web US.

Namun, wakil HBO tidak mendedahkan berapa kerugian yang dialami mereka akibat serangan siber tersebut.


Beijing Haramkan 2.5 Juta Kereta, Penduduk Lihat Langit Biru Buat Pertama Kali

Pada 20 Ogos, Beijing telah membuat satu sekatan kepada kilang dan pengunaan kereta. 5 juta kereta dipaksa memandu selang sehari sehingga ke ulang tahun ke-70 kekalahan Jepun dalam perang dunia kedua pada 3 September. Tindakan ini diambil supaya bandar itu dapat dihiasi dengan awan biru.

Namun, sehari selepas itu di mana kilang dan penggunaan kereta beroperasi semula seperti biasa, kualiti udara Beijing meningkat ke 160, satu aras yang tidak selamat.

“Military Parade Blue is gone; in its place is our ‘Normal Status Gray’” tulis seorang pengguna internet.

5 Juta kenderaan dipaksa memandu selang sehari di Beijing

Hasilnya mengejutkan apabila penduduk dapat melihat bangunan bangunan tinggi dari jauh yang selalunya dihalang oleh kabus tebal.

Semasa pengharaman, paras PM (particulate matter) Beijing jatuh 73.2% berbanding tahun lepas.

40,000 tapak pembinaan sekitar Beijing diarah tutup dalam tempoh tersebut.

Indeks pencemaran udara menurun 17 daripada 500, menandakan udara yang sihat.

Ini sepatutnya rupa Great Wall setiap hari!

LIKE dan FOLLOW Vocket di Facebook serta Instagram


15 Idea Hidangan ‘Lunch Box’ Yang Sangat Menarik Untuk Para Ibu Cuba

Nota Editor: Artikel ini ditulis dengan kebenaran dan persetujuan Puan Yohana Sabri untuk dikongsi bersama pembaca setia The Vocket

Seringkah para ibu diluar sana tertanya-tanya dan risau apa yang anak-anak anda makan di sekolah? Izinkan kami berkongsi idea ‘lunch box’ yang sangat menarik dimana ia boleh diaplikasikan oleh para ibu diluar sana.

Puan Yohana Sabri merupakan seorang ibu yang bekerjaya dan dikurniakan 3 cahaya mata, seorang lelaki yang berada di Darjah 4 manakala 2 orang lagi adalah pasangan kembar perempuan yang berada di Darjah 2.

Keterujaan beliau untuk mencipta idea-idea ‘lunch box’ ini bermula apabila anak kembar beliau yang lebih cerewat dalam soal pemilihan makanan ingin melangkah ke alam persekolahan. Beliau risau anak kembarnya tidak akan makan di kantin sekolah dan hanya makan makanan ringan. Anak lelaki beliau juga pernah mengadu bahawa penat beratur dan makanan di kantin juga tidak sesedap masakannya. Malah, agak mustahil pula untuk beliau membeli makanan yang sihat dan lengkap setiap hari.

Bermula pada Januari 2014, pertama kalinya lunch box beliau tercipta untuk ketiga-tiga anak kesayangannya. Beliau pada mulanya amat risau jika anak-anaknya tidak suka akan ‘lunch box’ yang beliau sediakan. Kerisauan beliau terungkai apabila setelah menjemput mereka pulang dari sekolah. Keterujaan beliau mula membuak-buak apabila mendapati ketiga-tiga bekas lunch box habis dan licin! Bermula hari itulah, obsesi beliau untuk menyediakan lunch box yang berwarna-warni dengan makanan seimbang dan sihat untuk anak-anak menjadi suatu kemestian yang beliau sediakan setiap pagi persekolahan.

Hari ini, beliau amat berbesar hati untuk berkongsi 15 hidangan lunch box terbaik yang pernah beliau hasilkan untuk menjadi sumber inspirasi ibu-ibu yang membaca cerita ini. Lihatlah betapa kreatifnya hidangan yang disediakan melalui kepelbagaian pilihan warna, jenis dan susunan makanan yang di atur bagaikan hidangan yang disediakan chef setiap hari!

Menu 1 – Nasi Goreng + Ayam Goreng Pandan + Frugurt + Bijirin Milo

Menu 2 – Burger Ayam dan Keju + Jagung Kukus + Frugurt

Menu 4 – Sandwitch Telur dan Keju + Snek + Kismis

Menu 5 – Pasta + Sos Bolognese + Kepingan Nuget Ikan + Limau Mandarin

Menu 6 – Kuetiaw Goreng + Kek Butter + Snek dan Buahan

Menu 7 – Roti Panggang Keju + Telur Hancur + Jagung Kukus

Menu 8 – Roti John + Muffin Telur + Pisang + Kismis/Snek

Menu 9 – Nasi Himpit Goreng + Kepingan Nuget Ikan + Limau Mandarin

Menu 10 – Nasi Putih + Sup Tauhu Telur + Sambal Sardin + Snek/Buahan

Menu 11 – Bihun Karot Goreng + Buahan + Snek

Menu 12 – Macaroni Goreng + Sandwitch Nutela + Limau Mandarin

Menu 13 – Bubur Ayam + Ikan Bilis Goreng dan Kentang + Roti Coklat

Menu 14 – Penkek Pisang + Madu + Muffin Telur dan Ayam

LIKE dan FOLLOW Vocket di Facebook serta Instagram


Bekalan Air Sudah Pulih Di Kawasan Gombak, Hulu Selangor Dan Kuala Selangor

Sebelum ini semua sedia maklum bahawa lebih 3 juta penduduk di sekitar Lembah Klang terlibat dengan gangguan bekalan air berikutan dengan kerja penambahbaikan Loji Rawatan Air Sungai Selangor Fasa 1 (LRA SSP1).

Setakat ini, menurut laporan terkini daripada Jabatan Perhubungan Pelanggan Pengurusan Air Selangor Sdn Bhd berkata status pemulihan bekalan air kepada seluruh pengguna sudah mula menunjukkan peningkatan.

Menurut Ketua Jabatan Perhubungan Pelanggan Pengurusan Air Selangor Sdn Bhd, Abdul Raof Ahmad, kawasan Gombak sudah mencatatkan status pemulihan 100%, Kuala Lumpur 99%, Kuala Langat 97%, Petaling 96%, Klang dan Shah Alam 94%. Tambah beliau peratusan ini adalah hasil daripada jumlah keseluruhan akaun berdaftar di kawasan tersebut.

Pihaknya juga kini sedang giat berusaha untuk meningkatkan tekanan air dan menstabilkan bekalan di kawasan terbabit. Keseluruhan kawasan terjejas yang terlibat dengan gangguan air dijangka pulih selewat-lewatnya Sabtu ini.


Bekalan Elektrik 1Borneo Disambung Semula Menjelang Tengah Hari

Bekalan elektrik di pusat membeli belah terbesar di Kota Kinabalu, 1Borneo kembali beroperasi seperti sedia kala apabila bekalan elektrik di situ dipotong akibat kegagalan untuk membayar bil elektrik bernilai RM9.3 juta.

Bagaimanapun bekalan elektrik kembali disambung menjelang tengah hari apabila pihak pengurusan pusat beli belah berkenaan melunaskan bayaran elektrik sebanyak RM70,000. Menurut pihak Sabah Electricity Sdn. Bhd. (SESB), bekalan kuasa penghawa dingin di premis berkenaan ditutup sebelum premis berkenaan dibuka untuk beroperasi.

Hanya bekalan kuasa penghawa dingin dimatikan manakala bekalan kuasa lampu masih dihidupkan atas ihsan pihak SESB. Bayaran yang dikemukakan oleh pihak pengurusan tengah hari tadi menjadikan jumlah bil tertunggak berbaki RM8.6 juta sahaja lagi.

Peniaga yang mendapat tahu mengenai isu ini ternyata terkejut kerana mereka membayar bil elektrik setiap bulan kepada pihak pengurusan.


Bekalan iPhone 14 Pro Semakin Stabil, Pengguna Boleh Dapatkan Dalam Tempoh Dua Minggu Sahaja

Sudah sekian lama Apple menghadapi masalah stok iPhone 14 Pro dan iPhone 14 Pro Max yang terhad. Disebabkan permintaan yang tinggi oleh para peminat, tempoh penghantaran pula mencecah sehingga sebulan lamanya untuk pembelian menerusi kedai dalam talian Apple.

Terkini, berita baik baik bagi mereka yang ingin membeli iPhone 14 Pro dan iPhone 14 Pro Max di Malaysia kerana waktu menunggu untuk membeli kini adalah sekitar 1 minggu ke 2 minggu sahaja. Malah, bagi mereka yang ingin membeli siri iPhone 14 biasa pula akan dihantar terus sebaik pembelian dibuat.

Difahamkan tempoh penghantaran berjaya dipendekkan selepas perintah berkurung untuk kilang di China baru sahaja diangkat. Jadi, pihak pembekal boleh beroperasi seperti biasa dan meneruskan penghasilan siri iPhone 14 Pro mengikut jadual yang ditetapkan.

Hal ini sekaligus memberikan impak positif buat Apple dalam memenuhi permintaan pelanggan dalam masa yang sama menerima hasil jualan yang lebih tinggi. Inilah masa yang sesuai buat anda yang mahu memiliki siri iPhone 14 Pro sebelum tiba tahun baharu kelak.


Bekalan Minyak Dunia Boleh Terjejas, Dua Tapak Simpanan Petroleum Saudi Aramco Terbakar Diserang Pemberontak Houthi

Ketika peminat sukan permotoran dunia sedang fokus pada perlumbaan Formula 1 di Litar Jeddah Corniche, dua tangki simpanan minyak milik Saudi Aramco mengalami kebakaran teruk disebabkan satu serangan udara.

Menurut jurucakap tentera Houthi, Yahya Sarea berkata kumpulan itu mengaku telah melancarkan peluru berpandu pada hari Jumaat di fasiliti penyimpanan minyak Aramco di Jeddah dan serangan dron di kilang penapisan Ras Tanura dan Rabigh. Beliau juga berkata berkata mereka juga menyasarkan ‘kemudahan penting’ di ibu negara Riyadh.

Houthi yang bersekutu dengan Iran telah meningkatkan serangan ke atas kemudahan minyak kerajaan sejak beberapa minggu kebelakangan ini dan menjelang gencatan senjata buat sementara waktu untuk menyambut bulan suci Ramadan pada hujung minggu hadapan.

Kementerian tenaga Arab Saudi berkata pihak kerajaan mengutuk sekeras-kerasnya ‘serangan sabotaj’ itu dan beliau mengulangi bahawa mereka tidak akan bertanggungjawab ke atas sebarang gangguan bekalan minyak global akibat daripada serangan sedemikian, lapor agensi berita antarabangsa.

Pada masa sama, pihak kerajaan juga menyalahkan Iran kerana terus membekalkan senjata kepada pemberontak Houthi dengan peluru berpandu balistik dan dron canggih. Bagaimanapun, Tehran menafikan dakwaan tersebut.

Menurut saksi yang berada di Litar Jeddah Corniche, kepulan asap hitam yang besar boleh dilihat naik ke atas bandar Laut Merah, di mana tempat acara perlumbaan Grand Prix Arab Saudi berlangsung hujung minggu ini.

BREAKING: Houthi missile hits Aramco oil facility in Jeddah, Saudi Arabia pic.twitter.com/0TnMQ7s76Q

Media kerajaan Saudi sebelum ini berkata mereka telah mengagalkan serangan dron dan roket Houthi yang bertali-arus. Pertahanan udara Saudi juga memusnahkan peluru berpandu balistik yang dilancarkan ke arah Jizan, yang menyebabkan kebakaran ‘kecil’ di loji pengedaran elektrik.

Serangan Houthi semakin meningkat apabila Pertubuhan Bangsa-Bangsa Bersatu (PBB) membuat satu utusan khas cuba mendapatkan gencatan senjata buat sementara waktu bagi menghormati bulan suci Ramadan yang bermula pada April dan Riyadh akan menjadi tuan rumah parti Yaman untuk rundingan pada akhir bulan ini.

Setiausaha Negara Amerika Syarikat, Antony Blinken mengutuk serangan ke atas sekutu Arab Saudi, dan berkata Amerika Syarikat akan terus bekerjasama dengan Riyadh untuk mengukuhkan pertahanannya sambil berusaha untuk menyelesaikan konflik di Yaman.

Setakat ini pihak Saudi Aramco tidak mengeluarkan sebarang kenyataan berkenaan serangan Houthi sehingga menyebabkan dua tangki simpanan minyaknya terbakar.

Baca lagi perkembangan tanah arab yang The Vocket pernah kongsikan sebelum ini melalui pautan di bawah.

Mohammed Bin Salman Dituduh ‘Ejen’ Yahudi Selepas Benarkan Arak Dan Wayang Di Arab Saudi

UAE Bakal Benarkan ‘Perjudian’, Umum Kontrak Berbilion Dolar Dengan Syarikat Kasino Dari AS

Mohammed Bin Salman Tak Pandang Israel Sebagai Musuh, Tetapi ‘Rakan’ Yang Berpotensi


Bekalan Petrol Dilaporkan Bercampur Air, 20 Kenderaan Tersadai Selepas Isi Minyak

Bunyinya mungkin agak mengejutkan, namun itulah yang berlaku di sebuah stesen minyak di Jertih, Terengganu pada semalam apabila bekalan petrol RON95 di stesen mereka dilaporkan bercampur dengan air.

Menurut Harian Metro, kejadian itu difahamkan mula disedari sekitar jam 7 pagi semalam apabila beberapa kereta yang mengisi minyak di stesen berkenaan tersadai hanya beberapa meter daripada stesen itu.

Kejadian malang itu menurut pengusahanya, Mohamad Rozaki Awang Teh seperti dilaporkan portal berkenaan dipercayai berlaku selepas tangki bekalan mereka dimasuki air akibat hujan lebat sejak daripada awal pagi.

Pemeriksaan mereka kemudiannya seperti dilaporkan portal Kosmo menjelaskan hanya tangki penyimpanan RON95 sahaja yang terkesan manakala tangki lain yang menyimpan RON97 dan diesel pula tidak terjejas.

“Selepas diperiksa, didapati RON 95 dari lapan nozel di empat pam minyak didapati bercampur air selepas tangki bekalan dimasuki air akibat hujan lebat sejak awal pagi semalam.

“Ia kali pertama kejadian ini berlaku sejak stesen minyak ini dibuka pada 2016,” katanya kepada Harian Metro.

Susulan daripada kejadian berkenaan, 20 kenderaan dilaporkan terjejas selepas mengisi minyak di stesen berkenaan.

Pengusaha stesen minyak itu bagaimanapun menjelaskan mereka telah membayar ganti rugi semua kenderaan terjejas dan membantu untuk menunda kenderaan terlibat ke bengkel.

Beliau pada masa sama turut memohon maaf kepada pelanggan yang terjejas dan menjelaskan ianya “bukan disengajakan atau mahu menganiayai pelanggan kerana kami (pihak stesen minyak) amat mengutamakan kepentingan pelanggan”.

Stesen minyak itu juga difahamkan ditutup serta merta pada semalam dan pihak kontraktok serta Kementerian Perdagangan Dalam Negeri dan Hal Ehwal Pengguna (KPDNHEP) telah hadir untuk melakukan pemeriksaan dan siasatan.

Baca juga perkembangan semasa dalam negara yang pernah kami kongsikan sebelum ini melalui pautan di bawah.

Daripada RM18 Ke RM27 Dalam Masa Seminggu, Peningkatan Mendadak Harga Bawang Buat Netizen Terkejut

Banjir Kilat Setiap Kali Hujan Lebat, Wanita Ini Harap Pihak Berkuasa Selesaikan Masalah Dihadapi Keluarga

Cikgu Di Sarawak Tular, Sanggup Korban Masa Memandu Ke Rumah Pelajar Setiap Minggu


Bekalan Telur Ayam Dari India Sudah Tiba, Lalui Pelbagai Ujian Keselamatan Di Malaysia

Sejak beberapa minggu lalu ramai pengguna menghadapi masalah bagi mendapatkan bekalan telur. Jadi salah satu jalan penyelesaiannya adalah kerajaan bersetuju mengimport bekalan telur ayam daripada beberapa sumber luar sebagai pelan jangka pendek untuk menampung keperluan bekalan dalam negara.

Terbaharu, Kementerian Pertanian dan Keterjaminan Makanan (MAFS) membenarkan kemasukan telur ayam import dari India pagi ini melalui laluan udara sebagai fasa percubaan, lapor Berita Harian.

Kementerian itu dalam kenyataan hari ini, memaklumkan ia bagi memastikan telur ayam yang diimport menepati segala piawaian yang ditetapkan.

“MAFS telah membawa masuk telur ayam dari negara luar untuk menampung kekurangan bekalan telur yang sedang dihadapi negara sejak beberapa bulan yang lalu.

“Jabatan Perkhidmatan Kuarantin dan Pemeriksaan Malaysia (MAQIS) dan Jabatan Perkhidmatan Veterinar (DVS) telah melaksanakan kawalan kemasukan telur ayam import di pintu masuk secara ujian Hold, Test and Release (HTR), yang merangkumi ujian PCR untuk pengesanan bakteria Salmonella, virus Newcastle Disease dan Avian Influenza.

“Pengujian yang dijalankan ini adalah bagi memastikan rakyat menerima telur ayam import yang selamat, bersih, halal dan bebas dari segala penyakit di samping melindungi industri penternakan negara,” katanya.

MAFS berkata, segala protokol dan tatacara yang ditetapkan oleh kerajaan juga sudah dipatuhi tanpa kompromi.

“Hasil ujian yang dilaksanakan oleh MAQIS dan DVS mendapati telur ayam yang diimport bebas dari segala penyakit, selamat dan mematuhi segala piawaian yang ditetapkan bagi kegunaan pasaran negara.

“Sehubungan itu, kementerian bersetuju memberikan kebenaran sementara kemasukan telur ayam daripada sumber luar dan kebenaran ini akan dikaji semula apabila bekalan telur dalam negara kembali stabil,” katanya.

Beliau berkata, inisiatif membawa masuk telur ayam dari sumber luar bukanlah untuk menekan pengusaha industri telur ayam tempatan.

“Sebaliknya, bagi memastikan kecukupan bekalan telur ayam dalam negara dengan harga yang kompetitif selaras dengan hasrat Kerajaan Perpaduan pimpinan Perdana Menteri, Datuk Seri Anwar Ibrahim yang mengutamakan kebajikan rakyat,” katanya.


Bekalkan Sebotol Petrol Sepanjang Bekerja, Perkongsian ‘Runner’ Ini Buatkan Netizen Kagum

Tengah hari ni ada satu tempahan yang tercicir. Customer nak sambut sambutan ulang tahun hari lahir. Saya pun request menggunakan aplikasi runner.

Datanglah hamba Allah ini selaku runner yang mahu menerima tempahan saya. Junaidi namanya. Saya tanya dia “Apa benda air merah dalam botol tu?” Dia cakap, “petrol bang.”

“Banyaknya, maksudnya memang bawak bekal petrol?” tanya saya. “Lebih kurang la bang. Kadang-kadang runner lain mungkin perlukan petrol” jawab Junaidi.

“Ohh kiranya awak jual petrol on the go ke runner?” Tanya saya selepas masih belum berpuas hati dengan jawapan awal Junaidi.

“Taklah bang. Saya bagi atau sedekah sahaja bang. Mana-mana runner tersadai tepi jalan sebabkan petrol habis, saya akan tolong tuang petrol.” Ulas Junaidi.

“Kenapa tak jual?” tanya saya. “Tak saya bagi free sahaja. Sebab dulu saya pun pernah kena petrol habis dan ada orang tolong saya bagi petrol. Jadi saya nak balas balik nak buat macam ni kat orang lain balik” jawab Junaidi.

“Masyaallah. Saya doakan semoga Allah berkati dan curah rahmat ke atas diri awak dan pekerjaan awak. Perbuatan mulia ni, Allah dan Rasul cukup suka orang macam ni” jawab saya selepas kagum dengan jawapan balas Junaidi.

Tengok petrol tu warna merah, warna merah tu RON97 ye kawan². Minyak mahal tau.

Sebarkan kebaikan supaya orang lain terikut untuk melakukan kebaikan. Tak rugi buat benda baik, Allah dan Rasul sayang dekat kita. Bila Allah sayang kita, dia akan panggil malaikat Jibril alaihissalam dan beritahu aku suka kepada hambaku ini dan engkau mesti suka kepada dia. Lalu malaikat Jibril maklum kepada malaikat-malaikat lain dan beritahu Allah dan Jibril suka kepada seseorang ini, maka anda semua kena suka kepada manusia ni.

Tak rugi jadi orang baik. Jangan risau dan susah hati bila kebaikan kita tidak dibalas, Allah balas. Bila Allah balas, jauh lebih baik daripada balasan manusia.

Ikuti juga perkongsian wanita ini yang dilayan bagai ‘bos’ oleh pemandu BMW sewa yang sekaligus mengingatkan ramai mengenai erti bekerja dengan ikhlas.

Dilayan Bagai ‘Bos’ Oleh Pemandu BMW Sewa, Wanita Ini Belajar Erti Bekerja Dengan Ikhlas

‘Baru Nak Bina Kehidupan Tetapi Ombak Melanda’- Pekerja Lapangan Terbang Kongsi Kesulitan Akibat Pandemik


Bekas Ahli Parlimen Saman Perdana Menteri Gara-Gara Bubar Parlimen

Perdana Menteri Datuk Seri Ismail Sabri Yaakob, Kerajaan Malaysia dan Suruhanjaya Pilihan Raya (SPR) hari ini telah disaman susulan daripada pembubaran parlimen. Saman yang difailkan oleh penyandang Parlimen Klang, Charles Santiago di Mahkamah Tinggi Kuala Lumpur semalam, bertujuan menghalang SPR daripada menjalankan Pilihan Raya Umum (PRU), lapor Berita Harian.

Selain itu, Charles turut menuntut supaya satu deklarasi bahawa kuasa yang terletak pada Yang di-Pertuan Agong mengikut Perkara 55(2) Perlembagaan Persekutuan – membabitkan Yang di-Pertuan Agong boleh memprorog atau membubarkan Parlimen – hanya boleh dilaksanakan mengikut Perkara 40(1) dan (1A).

Peruntukan Perkara 40(1) menyatakan Yang di-Pertuan Agong hendaklah bertindak mengikut nasihat pada menjalankan fungsinya di bawah Perlembagaan ini atau undang-undang Persekutuan, Yang di-Pertuan Agong hendaklah bertindak mengikut nasihat Jemaah Menteri atau nasihat seseorang Menteri yang bertindak di bawah kuasa am Jemaah Menteri, kecuali sebagaimana yang diperuntukkan selainnya oleh Perlembagaan ini; tetapi Yang di-Pertuan Agong berhak, atas permintaannya, untuk mendapat apa-apa maklumat berkenaan dengan pemerintahan Persekutuan yang boleh didapati oleh Jemaah Menteri.

Manakala (1A) adalah sewaktu menjalankan fungsinya di bawah Perlembagaan ini atau undang-undang Persekutuan, jika Yang di-Pertuan Agong dikehendaki bertindak mengikut nasihat, atas nasihat, atau selepas menimbangkan nasihat, Yang di-Pertuan Agong hendaklah menerima dan bertindak mengikut nasihat itu.

Charles juga menuntut satu deklarasi bahawa permintaan Defendan Pertama kepada Yang di-Pertuan Agong pada 9 Oktober 2022 untuk pembubaran Parlimen ke-14 adalah menyalahi Perkara 40(1) dan (1A) Perlembagaan Persekutuan kerana permintaan itu tidak dibuat berdasarkan nasihat, atau berdasarkan kuasa am, Jemaah Menteri dan oleh itu terbatal dan tidak sah.

Beliau juga menuntut satu deklarasi bahawa pembubaran Parlimen ke-14 pada 10 Oktober 2022 seperti yang dimaklumkan melalui P.U.(A) 320 tidak mengikut Perkara 55(2) dibaca bersama Perkara 40(1) dan (1A) Perlembagaan Persekutuan dan tidak mempunyai kesan undang-undang.

Justeru, Charles menuntut satu deklarasi bahawa defendan ketiga iaitu SPR, tidak mempunyai asas undang-undang untuk mengambil apa-apa langkah mengadakan PRU. Beliau juga memohon suatu perintah dikeluarkan Mahkamah Tinggi untuk menghalang defendan ketiga dan ejen, pengkhidmat dan/atau pekerjanya daripada mengambil sebarang langkah untuk mengadakan PRU berdasarkan kepada pembubaran itu.


Bekas Bintang K-Pop, Tasha Low Kongsi ‘Hidden Side’ Jadi Bintang K-Pop

Ramai anak muda yang meminati kumpulan K-Pop dan ada daripada mereka yang teringin untuk menjadi bintang seperti mereka.

Akan tetapi, kehidupan untuk menjadi seorang bintang K-Pop tidaklah indah seperti dalam kaca TV. Hal ini didedahkan oleh Tasha Low yang merupakan bekas penyanyi dalam kumpulan SKarf.

Menerusi satu video temubual, Tasha mengatakan bahawa pada mulanya anda akan dilayan dengan baik tetapi kemudian anda tidak boleh menggunakan telefon pintar untuk berhubung dengan orang luar.

Menurutnya, beliau hanya dibenarkan berhubung dengan keluarga pada setiap hari Ahad menggunakan telefon syarikat hanya selama 5 minit sahaja. Malah, hidup beliau ketika itu dikongkong oleh agensi dan rutin hariannya hanyalah berlatih serta bersaing dengan pelatih-pelatih lain.

Untuk pengetahuan anda, Tasha Low memulakan langkah sebagai ketua kumpulan SKarf 7 tahun lepas pada tahun 2011. Kumpulan SKarf telah dibubarkan pada tahun 2013 kerana kekurangan dana.

Siapa sangka bahawa untuk menjadi seorang bintang K-Pop anda perlu merasai pengalaman seperti itu. Adakah anda ingin menjadi seorang bintang K-Pop?

Pasti anda tahu akan beberapa kes bunuh diri dalam kalangan artis K-pop. Tahukah anda ‘dark side’ industri K-pop? Klik pautan di bawah untuk ketahui lebih lanjut.

‘Dark Side’ Industri K-Pop Dan Kerangkanya Yang Rosak

Persamaan Sultan Uthmaniyyah, Vladimir Putin Dan K-Pop Big Bang Yang Patut Dicontohi

5 Masakan Ini Menjadi Kegemaran Setiap Artis Korea. Peminat K-Pop, Sila Baca


Bekas Bintang K-Pop Terkenal Dedah ‘Tipu Helah’ Agensi Hiburan Korea

Isu kebajikan artis Korea yang tidak dijaga apabila berada di bawah naungan sesebuah agensi bukan lagi isu yang baharu dalam industri hiburan dunia dan ia sering saja dikongsikan sebelum ini.

Malah ada di antara agensi ini bukan sahaja mengabaikan kebajikan namun sanggup memperdaya artis di bawah naungan mereka demi mengaut keuntungan yang dihasilkan artis tersebut.

Perkara tersebut baru-baru ini telah didedahkan oleh salah seorang ahli bagi kumpulan yang agak terkenal pada suatu ketika dahulu, MBLAQ iaitu G.O sewaktu mengacara rancangan beliau di Afreeca TV.

Menurut laporan yang diterbitkan Koreaboo, perkongsian tersebut adalah berdasarkan pengalaman peribadi beliau sendiri di mana beliau menjelaskan mengenai situasi yang sering dihadapi oleh artis Korea.

G.O turut mendakwa bahawa rata-rata artis Korea sering diperdaya oleh agensi hiburan mereka terutama sekali jika sesebuah kumpulan atau artis tersebut baharu sahaja menceburi industri hiburan.

Lebih mengejutkan apabila agensi tersebut tidak akan memberitahu jumlah sebenar yang patut diterima artis tersebut serta sering berbohong kepada artis di bawah naungan mereka.

“Artis baharu lebih banyak diperdaya oleh agensi mereka kerana rata-rata daripada mereka tidak mengetahui bagaimana semuanya berfungsi, jadi mereka adalah sasaran yang mudah bagi agensi tersebut.

“Bagi artis yang sudah lama berada di industri hiburan serta yang lebih terkenal, mereka tidak mudah untuk mempercayai tipu helah sesetengah agensi,” tambah beliau.

Beliau turut menjelaskan bahawa kerjaya dalam menceburi industri hiburan adalah sangat tidak stabil. Demikian kerana kumpulan terkenal yang pada mulanya hasilkan USD20,000 terpaksa dibahagi secara sama rata kepada setiap ahli. Ada di antara mereka yang mendapat hasil kira-kira USD300 sahaja untuk sebulan.

“Jika saya sebut sahaja mengenai sesebuah kumpulan ini pasti ramai yang mengenalinya, jadi kumpulan tersebut telah menghasilkan USD20,000 untuk setahun.

“Tidak cukup dengan itu hasil tersebut terpaksa dibahagi sama rata kepada ahli-ahli yang lain, bermaksud seorang akan memperoleh USD3,000 hingga USD4,000 untuk setahun. Ini bermakna dalam sebulan mereka hanya memperoleh USD300,” jelas beliau di dalam video berkenaan.

Pihak agensi akan memperdaya artis tersebut dengan membuatkan mereka percaya bahawa mereka dibayar dengan bayaran yang agak rendah daripada yang diterima oleh agensi tersebut.

Difahamkan kebanyakan artis baharu tidak berani untuk melihat perincian kontrak kerana mereka berpendapat bahawa jika mereka berbuat demikian, mereka tidak dapat meneruskan kerjaya mereka di industri hiburan.

“Sebagai contoh, jika sesebuah agensi telah menetapkan USD10,000 untuk sebuah persembahan, mereka akan memberitahu artis di bawah naungan mereka bahawa mereka hanya mendapat USD5,000. Bagi yang selebihnya, pihak agensi akan menyimpan wang tersebut,” kata beliau.

Menurut G.O, artis baharu lebih cenderung untuk ditipu kerana mereka merupakan sasaran yang mudah bagi agensi hiburan untuk melakukan tipu helah.

“Jika sesebuah agensi terima permintaan untuk menjemput seorang artis terkenal untuk membuat persembahan dan akan dibayar sebanyak USD30,000, permintaan tersebut akan ditolak.

“Pihak tersebut akan mencadangkan artis baharu tetapi dibayar dengan kadar separuh dari bayaran yang asal,” tambah beliau menerusi video tersebut.

Setelah artis baharu selesai membuat persembahan, pihak agensi tersebut akan meyakinkan artis baharu itu bahawa mereka tidak menerima apa-apa bayaran untuk persembahan tersebut kerana mereka dihantar sekadar untuk tujuan promosi sahaja.

Menurut G.O, perkongsian beliau merupakan kisah benar yang telah terjadi kepada diri beliau sewaktu bekerja. Beliau dipercayai telah ditipu oleh bukan hanya satu agensi hiburan malah dua namun kedua-dua agensi tersebut dikatakan telah ditutup kerana terdapat isu masalah kewangan.

Menurut sumber, walaupun begitu video yang memaparkan G.O menjelaskan perkara tersebut telah dipadamkan oleh pihak yang bertanggungjawab atas sebab-sebab yang tertentu.

Baca perkongsian kami yang terdahulu mengenai YG Entertainment yang dikatakan menjaga kebajikan idol, kenyataan ini cetus perdebatan di kalangan netizen, pada pautan di bawah.

Peminat Kurang Senang Dengan Cara YG Entertaiment ‘Jaga’ Kebajikan Artis K-Pop

Pernah Ditipu Agensi Sebelum Jadi Bintang K-Pop Terkenal, Kisah IU Ini Pasti Buat Anda Sebak

Lisa Blackpink Rugi RM3.5 Juta Selepas Ditipu Oleh Pengurusnya


15 Jalan Paling Bahaya Di Dunia, Tengok Pun Dah Takut

Sungai Lembing, merupakan salah satu tarikan pelancongan yang menarik ada di Kuantan Pahang. Namun, jika anda mahu ke sini sentiasalah berwaspada disepanjang perjalan dari Kuantan ke Sungai Lembing.

Anda mungkin terpaksa merempuh jalan-jalan yang agak ekstrim. Jalan berlubang sana, berlubang sini, jalan membengkang-bengkok dan juga sekumpulan lembu yang melintas secara mengejut. Lebih-lebih lagi ketika waktu malam, silap hari bulan boleh membawa maut.

berdasarkan pengalaman, bagi saya ianya mungkin agak merbahaya. Tetapi ternyata tanggapan saya selama ini salah kerana masih terdapat lagi jalan yang lebih menyeramkan daripada apa yang pernah saya lalui.

Dan ini adalah 15 jalan yang paling bahaya di dunia yang perlu anda tahu. Kaki travel yang suka pengalaman mencabar boleh cuba ini.

Jalan Zoji La adalah jalan yang menghubungkan Ladakh dan Kashmir. Jarak perjalanan kira-kira sepanjang 9 km yang bukan sahaja berlekok-lekok, malah jalan ini dikatakan jalan yang paling sempit.

Jalan Transfagarasan terletak di Pegunungan Carpathian dikenali sebagai jalan tercantik yang melintasi antara dua puncak tertinggi di negara itu dengan laluan sepanjang 150 km.

Dalton Highway merupakan jalan raya paling terpencil di dunia. Jalan ini juga dipanggil sebagai James W Dalton Highway yang panjangnya 666 km.

Jalan Khardung La adalah jalan yang berfungsi sebagai pintu gerbang ke Shyok dan Lembah Nubra di Ladakh ini berada pada ketinggian 17.582 kaki. Guinness World Records dan National Geographic mengakui Khardung La sebagai jalan tertinggi di dunia.

Yungas Road merupakan salah satu jalan paling berbahaya dilalui. Jalan sepanjang 69 km ini dipenuhi batu-batu kecil yang boleh mengakibatkan kenderaan tergelincir dan jatuh ke dalam jurang sedalam 600 meter.

Atlantic Ocean Road merupakan salah satu jalanan paling berbahaya di dunia yang dibangun untuk menghubungkan dua kota di Norway, iaitu Kristiansund dan Molde. Panjang jalanan ini 5,2 mil (8,3 kilometer) dan sering ditutup oleh cuaca buruk

Guoliang Tunnel dibangun oleh pemerintah sebagai laluan untuk penduduk di Guoliang. Untuk bisa sampai ke sana, anda harus meredah pegunungan yang berbahaya dan melintasi terowong 1.200 meter dengan jurang yang dalam.

Jalan sepanjang 4.5 km ini hanya boleh dilalui dalam masa beberapa jam sahaja sehari. Selebihnya akan ditengelami oleh air laut yang pasang surut.

Jalan ini terletak di Gunung Tianmen, untuk mencapai ke puncak gunung anda harus melalui jalan yang mermbahaya ini dengan jarak sepanjang 6,8 mil.

Jalan sepanjang 52 mil ini menghubungkan Kahului dan Hana, salah satu pulau di Hawaii. Jalan berliku-liku, sempit yang menghubungkan 59 jambatan dan 46 di antaranya hanya memiliki satu laluan sahaja.

Nama jalan rasmi yang menghubungkan Yakutsk dan Magadan ini adalah Kolima, namun penduduk di sini memanggilnya dengan nama ‘Jalan Kematian’.

Jalan yang melewati gunung tertinggi di Pegunungan Alps ini sepanjang 64 km.

Walaupun hanya jambatan, namun ianya sama merbahaya seperti jalan-jalan yang disebutkan diatas. Untuk melintasi jambatan curam sepanjang 1.7 km ini, anda haruslah mempunyai kemahiran memandu yang tinggi.


Bekas CEO 1MDB Mengaku Terima Gaji RM99,000 Sebulan Dan Bonus RM1.44 juta

Sejak mula dibincangkan, topik 1Malaysia Development Bhd atau singkatannya 1MDB sentiasa menjadi topik hangat dalam landskap politik dan ekonomi Malaysia. Pelbagai spekulasi dan skandal telah dibincangkan melibatkan beberapa individu yang terlibat.

Terbaharu, Datuk Shahrol Azral Ibrahim Halmi selaku bekas CEO 1MDB telah mengakui dan mengumumkan beliau pernah menerima gaji sebesar RM99,000 sebulan sebelum memilih untuk meletak jawatan.

Berdasarkan laporan yang dikongsikan, beliau mula menerima gaji sebesar RM80,000 pada tahun 2009 sewaktu dilantik sebagai mengurus Terengganu Investment Authority Bhd (TIA).

Selain itu, beliau juga turut menerima peningkatan gaji setiap tahun berdasarkan KPI yang ditetapkan. Tidak hanya menerima gaji yang besar, beliau juga turut menerima elaun sebanyak RM179,000 sebagai lembaga pengarah 1MDB.

Mengulas mengenai adakah Datuk Seri Najib Razak terlibat, beliau turut mengongsikan dimana mantan Perdana Menteri Malaysia ini pernah menelefon beliau untuk bertanyakan mengenai projek yang diusahakan oleh Yayasan 1MDB. Selain itu, beliau turut menerima panggilan daripada individu bernama Low Taek Jho atau lebih dikenali dengan nama Jho Low.

Lebih mengejutkan, beliau turut mengesahkan penerimaan bonus sebanyak 18 bulan berjumlah RM1.44 juta tidak beberapa lama selepas panggilan bersama Jho Low. Melihat kepada jumlah transaksi syarikat ini yang melampau, beliau memilih untuk meletak jawatan.

Setakat ini, Datuk Seri Najib Razak masih lagi dibicarakan di mahkamah dengan 25 tuduhan melibatkan nilai RM2.3 bilion serta 21 tuduhan melibatkan penggubahan wang haram. Perbicaraan kes 1MDB bakal diteruskan mahkamah tinggi isnin depan bertarikh 7 Oktober ini.

Kami kongsikan kepada anda beberapa artikel lain berkaitan 1MDB. Klik pauntan dibawah untuk mengetahui dengan lebih lanjut.

Isu Skandal 1MDB Bakal Dimasukkan Dalam Sukatan Pelajaran Sejarah

Hutang 1MDB Berkemungkinan Mencecah RM34.6 Bilion


Bekas CEO 1MDB Tidak Tahu Jho Low Terima Wang RM2.93 Bilion Sehingga Tahun Lalu

Sejak mula kes 1Malaysia Development Berhad dibicarakan di mahkamah, nampaknya lebih banyak info dan rahsia didedahkan kepada umum.

Jika sebelum ini bekas ketua pegawai eksekutif 1MDB, Shahrol Azral Ibrahim Halmi mengakui pernah menerima gaji RM99,000 sebulan dan bonus RM1.44 juta, terbaharu difahamkan pemindahan wang ke akaun Jho Low sebanyak $700,000 (~RM2.93 bilion) mulai diketahui beliau pada tahun lepas.

Semuanya bermula apabila beliau didedahkan dengan bukti dokumen pemindahan wang kepada Good Star iaitu syarikat dibawah kendalian Jho Low pada 2018. Selain itu, beliau turut mengakui tidak mengenali individu-individu yang terlibat dalam syarikat Good Star iaitu Jho Low dan Seet Li Lin.

Menurut beliau, sekiranya beliau mengetahui mengenai kes pemindahan wang ini sudah pastinya beliau memilih untuk meletak jawatan dengan lebih awal iaitu pada 2009. Dalam pada itu, beliau masih optimis 1MDB merupakan saluran strategik buat Dato’ Seri Najib Razak manakala beliau sedia untuk berkhidmat dengan baik sekiranya semuanya berjalan dengan lancar.

Untuk pengetahuan, Dato’ Seri Najib Razak telah dibicarakan atas 25 pertuduhan pengubahan wang dan penyalahgunaan kuasa melibatkan RM2.28 bilion dana 1MDB yang didakwa dimasukakn ke akaun AmBank beliau bermula Februari 2011 sehingga Disember 2014.

Setakat ini kes ini masih lagi dibacarakan di mahkamah. Sama-sama kita nantikan episod seterusnya mengenai kes ini. Kami kongsikan kepada beberapa isu melibatkan 1MDB yang berlaku sebelum ini. Klik pautan di bawah untuk bacaan lanjut.

Bekas CEO 1MDB Mengaku Terima Gaji RM99,000 Sebulan Dan Bonus RM1.44 juta


Bekas CEO Fave, Joel Neoh Sertai CircleDNA Sebagai Pengarah Urusan Syarikat

Siapa sahaja tidak mengenali platform Fave yang mana menjadi buruan para pengguna tempatan untuk mendapatkan potongan harga atau rebat dan juga tawaran menerusinya. Tahukah anda tentang individu di sebalik aplikasi Fave tersebut iaitu Joel Neoh?

Beliau telah pun meninggalkan syarikat Fave pada Mac 2023 yang lalu. Difahamkan beliau mahu menerokai industri baharu diluar bidangnya di samping berehat seketika untuk tugas yang dijadualkan sehingga pertengahan tahun 2024.

Menerusi perkembangan terkini, syarikat penjagaan kesihatan Prenetics Global Limited telah mengumumkan pelantikan bekas Ketua Pengawai dan pengasas Fave, Joel Neoh sebagai Ketua Pengawai Pengguna baharu serta pengarah urusan bahagian perniagaan kesihatan pengguna, CircleDNA.

Untuk makluman, Prenetics merupakan syarikat penjagaan kesihatan global yang beroperasi di 10 buah negara bersama pasukan yang merangkumi lebih 800 ahli.

Sementara, CircleDNA pula ialah platform penjagaan kesihatan yang paling terkenal kerana menawarkan ujian DNA pengguna di seluruh dunia. Dengan ini, ia membolehkan pengguna mengakses maklumat kesihatan dan laporan tentang genetik mereka menerusi aplikasi mudah alih sahaja.

Menurut siaran akhbar, pelantikan Neoh datang pada masa Prenetics berusaha untuk mencipta semula landskap penjagaan kesihatan di samping memperkenalkan tawaran penjagaan kesihatan diperibadikan kepada pengguna dalam CircleDNA.

Perkembangan terbaharu ini juga bakal memperlihatkan penawaran servis yang lebih meluas termasuklah ujian darah, perkhidmatan telekesihatan, makanan tambahan yang diperibadikan dan perkhidmatan penjagaan kesihatan dalam talian ke luar talian.

Dengan semua produk dan perkhidmatan baharu ini dijadualkan untuk dilancarkan dalam tempoh 12 bulan akan datang. Nampaknya Neoh perlu belajar dan menyerap banyak perkara berkaitan sains dan kesihatan memandangkan masih baharu di dalam industri ini.

Bahkan, Joel Neoh juga telah mengambil keputusan untuk menangguhkan percutian dan menyertai syarikat tersebut dalam misi menyediakan sebuah ekosistem penjagaan kesihatan yang komprehensif untuk membantu orang ramai hidup lebih sihat.

Neoh akan terus aktif dalam industri teknologi serantau melalui pelaburan dalam lebih daripada 25 syarikat dengan peranan penasihat di Endeavor Malaysia, XA Network dan Universiti Sunway. Beliau juga merupakan salah seorang pelabur di Prenetics yang tersenarai di Nasdaq.


Bekas CEO Sahkan RM70,000 Daripada Dana 1MDB Dibelanjakan Untuk Kopi Starbucks

Kes skandal 1Malaysia Development Berhad masih lagi dibicarakan di mahkamah dan banyak maklumat yang mula didedahkan kepada umum.

Terbaharu, Datuk Shahrol Azral Ibrahim Halmi yang merupakan bekas Ketua Eksekutif 1MDB mendedahkan dokumen dimana Tareq Obaid telah pergunakan dana 1MDB yang dipinjamkan kepada syarikatnya, PetroSaudi International LtD (PSI).

Dokumen tersebut agak mengejutkan ramai pihak apabila sebanyak $17,000 (~RM70,000) telah dibelanjakan untuk membayar kopi berjenama Starbucks. Untuk pengetahuan anda, pendedahan itu telah mendapat pelbagai reaksi daripada pihak pendakwaan dan pembelaan ketika mereka sedang meneliti dokumen ‘jejak duit’ 1MDB yang di pinjamkan kepada PSI.

Sebelum ini, Datuk Shahrol Azral Ibrahim Halmi telah mengaku menerima gaji RM99,000 sebulan dan bonus sebanyak RM1.44 juta dan juga mendedahkan bahawa beliau hanya ketahui pada tahun lepas bahawa wang sebanyak $700,000 (~RM2.93 bilion) telah dipindahkan ke akaun Jho Low.

Setakat ini, kes ini masih lagi dibicarakan di mahkamah dan pastinya orang ramai masih mengikuti kes ini kerana ia melibatkan ramai pihak. Di bawah ini kami kongsikan beberapa artikel berkaitan 1MDB.

Bekas CEO 1MDB Tidak Tahu Jho Low Terima Wang RM2.93 Bilion Sehingga Tahun Lalu

Bekas CEO 1MDB Mengaku Terima Gaji RM99,000 Sebulan Dan Bonus RM1.44 juta


Bekas CEO Uber, Travis Kalanick Sertai Syarikat Startup Baharu

Sejak mula dipecat beberapa 9 bulan yang lalu, pelbagai kontroversi yang sering terpalit buat Travis Kalanick serta bekas syarikatnya iaitu Uber. Pada minggu ini, Kalanick nampaknya telah bersedia untuk kembali dalam dunia korporat dengan menyertai syarikat Kareo Inc.

Untuk pengetahuan anda, Kareo Inc merupakan sebuah startup yang memfokuskan kepada teknologi perisian di dalam bidang kesihatan. Setakat ini syarikat ini telahpun menerima dana daripada para pelabur sebanyak $125 juta serta dalam usaha untuk menambahkan jumlah dana yang diterima.

Dalam pada itu, difahamkan Kalanick masih lagi merupakan ahli lembaga pengarah di dalam Uber meskipun dipecat sebagai CEO. Beliau merupakan individu yang memberi kepercayaan kepada Dara Khosrowshahi untuk meneruskan sebagai individu terbaru untuk meneraju Uber sebagai CEO.

Kehadiran Kalanick di dalam Kareo Inc ini bukan sahaja mampu memberi hala tuju yang terbaik buat syarikat, malah berdasarkan rekodnya bersama Uber kemungkinan besar ramai para pelabur yang masih meletak harapan terhadap Kalanick bakal mula melabur di dalam syarikat ini. Begitulah impak sesebuah individu korporat di dalam sebuah syarikat startup.

Baca lagi: Travis Kalanick Akhirnya Undur Diri Sebagai CEO Uber Selepas Didesak Para Pelabur


Bekas Ejen FBI Dakwa al-Qaeda Rancang Mahu Serang Israel Hingga Hancur

Seorang bekas ejen FBI, Ali Soufan mendedahkan bahawa perisikan Amerika Syarikat (AS) berjaya menggagalkan misi serangan besar-besaran al-Qaeda ke sebuah kelab tarian Israel pada tahun 2002 atau selepas serangan 11 September 2001 ke AS, lapor media antarabangsa. Dia yang ditugaskan untuk mengorek rahsia al-Qaeda untuk FBI sebelum dan selepas serangan 9/11 menambah bahawa maklumat itu diperoleh semasa soal siasat dengan seorang lelaki Palestin yang ditahan di Afghanistan.

Soufan telah dikenali oleh negara-negara luar sebagai pakar dalam pelbagai isu antarabangsa sejak dia mengundurkan diri sebagai ejen khas FBI pada 2005. Dia juga sering mengkritik secara terbuka rakan-rakannya yang bertugas di CIA atas rahsia perisikan yang membongkarkan penyiksaan tahanan di Penjara Teluk Guantanamo, Cuba.

Mengenai rancangan serangan al-Qaeda ke atas Israel, Soufan mengatakan bahawa lelaki Palestin yang bertanggungjawab membongkarkan rancangan tersebut adalah Zayn al-Abidin Muhammad Husain, juga dikenali sebagai Abu Zubaydah, lapor Forward. Dia ditahan oleh CIA kerana disyaki berperang untuk al-Qaeda. Rancangan untuk menyerang Israel itu dikatakan telah disusun dengan baik dan pendedahan Abu Zubaydah telah mengakibatkan penangkapan secara besar-besaran mereka yang terlibat.

Soufan yang kini menerbitkan sebuah buku mendakwa bahawa al-Qaeda menganggarkan bahawa sekitar 200 orang akan terbunuh dalam serangan kelab malam di Israel. Bekas ejen itu juga dikatakan sudah berusaha keras untuk memasukkan pengalaman beliau semasa membuat kerja-kerja untuk FBI di dalam buku tersebut, tetapi dihalang oleh Unit Keselamatan Maklumat CIA.

Menurut laporan media, ini adalah cubaan serangan terbesar dari kumpulan pengganas al-Qaeda  ke atas Israel selepas misi Richard Reid, yang dikenali sebagai “Shoe Bomber” pada bulan Jun 2001. Reid cuba meledakkan bom yang ditanam di kasutnya ketika menaiki syarikat penerbangan Amerika Syarikat. Namun tindakannya itu diketahui dan dia telah ditahan serta dijatuhkam hukuman di atas lapan tuduhan pengganas.

Untuk rekod, Abu Zubaydah kini ditahan di Teluk Guantanamo, Cuba, bersama dengan suspek pengganas yang lain. Menurut dokumen yang diterbitkan sebelum ini, penyiksaan telah digunakan terhadapnya tetapi tiada dakwaan yang dilakukan keatasnya.

Wujud cubaan dari Israel untuk berbaik-baik dengan Malaysia, Indonesia dan Brunei. Niat Israel untuk membuka hubungan dua hala dengan negara Islam di Asia Tenggara tidak lain adalah untuk membetulkan salah faham berhubung konflik Israel-Palestin. Benarkah? Untuk bacaan lanjut, klik pautan di bawah.

Dalam Diam Israel Sebenarnya Ada Hati Pada Malaysia, Pasang Niat Mahu Jalin Hubungan

Apa Yang Anda Perlu Tahu Mengenai Unit 8200, Agensi Risikan Siber Israel

Ini Sebab Kenapa Negara-Negara Islam Mengiktiraf Kedaulatan Israel


Bekas Gitaris Ukays Maut Di Syria, Anak Dan Isteri Turut Terkorban

Bekas bintang rock tanah air, Akel Zainal terbunuh dalam satu serangan udara oleh pihak tentera Rusia di Syria pada awal tahun ini.

Akel Zainal atau nama sebenarnya Wan mohd Aquil Wan Zainal Abidin, 40 tahun dipercayai dibunuh pada Januari atau Mac tahun ini, lapor Ketua Penolong Pengarah Bahagian Anti Pengganas (E8) Cawangan Khas Bukit Aman, Datuk Ayob Khan Mydin Pitchay.

Selain daripada itu, turut sama menjadi korban adalah isteri dan anaknya.

Laporan berita melaporkan bahawa rumah yang diduduki oleh Akel dan keluarganya dibedil oleh tentera pasukan gabungan dan mengorbankan isteri dan anaknya yang berumur tiga tahun.

Selain daripada Akel, Harian Metro turut melaporkan seorang lagi militan dari Malaysia, Mohd Rafi Udin, 53, maut dalam serangan udara tersebut.

Akel, terkenal di Malaysia pada tahun 1990-an sebagai pemain gitar kumpulan Ukays. Beliau meninggalkan Malaysia pada 2014 untuk menyertai Daish di Syria.

Kedua-dua mereka bertindak sebagai penyebar propaganda untuk Daish selepas Muhammad Wanndy Mohamad Jedi, seorang perunding Daish terbunuh dalam serangan drone di Syria pada April 2017.

Berikut adalah cerita lain mengenai artis Malaysia yang perlu anda tahu. Klik pautan di bawah.

Ratu Rock Ella Kini Pengusaha Ladang Cili Seluas 1.2 Hektar

Joey BPR Kongsi Pengalaman Pernah Bergelar Arkitek Sebelum Jadi Penyanyi Rock


Bekas Guru Agama Kini Gembira Jadi Penternak Biawak Padang Pasir

Kebiasaannya, ular, sesumpah, kura-kura serta anak buaya merupakan antara haiwan eksotik paling popular untuk dijadikan haiwan peliharaan bagi sesetengah pencinta haiwan.

Namun, lain pula ceritanya bagi seorang bekas guru agama, Azhar Mohamad Shafawi, 49 tahun yang kini lebih memilih untuk menternak dhab atau biawak pasir sekali gus menjanakan pendapatan yang lumayan. Harga seekor dhab yang sudah matang adalah sekitar RM5,000.

Khabarnya, beliau sanggup meninggalkan kerjaya lama sebagai pendidik demi menumpukan sepenuhnya terhadap penternakan dhab ini. Beliau juga berkata, permintaan dhab yang tinggi pada ketika ini mendorong beliau untuk meninggalkan kerjaya gurunya itu.

Bagi yang belum mengetahui, memakan dhab ini dipercayai baik untuk kesihatan tubuh badan. Paling penting, ianya halal dimakan dan menjadi kegemaran bagi penduduk di negara-negara Asia Barat seperti Mesir dan Arab Saudi.

Menurut laporan halaman Berita Harian, hanya bermodalkan sepasang dhab yang dibawa pulang dari Mesir pada tahun 1994 lalu, Azhar kini membuktikan kepada umum bahawa beliau telah berjaya menternak lebih kurang 100 ekor dhab yang ditempatkan di kediaman beliau sendiri.

“Hanya bermula dengan sepasang dhab jantan dan betina, kini bilangan dhab yang saya ternak semakin bertambah. Tumbesaran dhab ini juga agak lambat. Seekor dhab betina perlu mencapai usia matang tujuh tahun bagi menghasilkan 20 hingga 70 telur,” ujar Azhar

Difahamkan, minatnya untuk memelihara haiwan reptilia ini timbul sejak beliau menuntut di Universiti Al-Azhar, Mesir sekitar awal 90-an dahulu. Berkat penternakan dhab yang diusahakan beliau di sana, sedikit sebanyak wang hasil jualan dhab tersebut boleh meringankan perbelanjaan bagi menampung pengajian beliau di Mesir.

Tambahnya lagi, dhab ini kemudiannya berjaya dan selamat dibawa pulang ke tanah air kerana difahamkan pada ketika itu masih tiada lagi penguatkuasaan undang-undang yang melarang membawa haiwan dari luar negara menaiki penerbangan pesawat.

“Menternak reptilia ini tidaklah sesukar mana kerana ia hanya memakan sayur-sayuran yang tinggi kadar air seperti kubis, kacang panjang, daun salad, sawi serta kekacang yang bersesuaian sebagai sumber protein untuk memberikan daya tahan kepada dhab terutamanya apabila mereka berada di cuaca panas.”

Secara kesuluruhannya, Azhar menganggarkan modal sebanyak RM50 sehari diperlukan hanya untuk membelikan makanan bagi dhab ini. Tambahnya lagi, dhab ini sangat sensitif pada air hujan dan memerlukan penempatan yang bersesuaian dengan permukaan kulitnya.

“Kawasan penempatannya juga mesti dititikberatkan. Dhab akan sensitif pada kawasan pasir yang terkena air hujan kerana ia boleh melukakan kaki dhab lalu berkudis.”

“Untuk atasi masalah ini, saya cuba meniru dan menghasilkan penempatan habitatnya persis yang biasa terdapat di negara Asia Barat sana.”

“Pasir akan diletakkan di dalam kandang dan beberapa lubang yang diperbuat daripada gelung paip PVC perlu dihasilkan bagi dijadikan sarang untuk mereka berteduh dan menyembunyikan diri,” tambah Azhar lagi.

Kini, Azhar difahamkan sedang giat menghasilkan produk kesihatan berasaskan dhab seperti minyak urut, pil kapsul pati dhab, dan uniknya, dhab juga boleh dijadikan pati campuran bagi kopi. Malah, beliau juga berjaya meraih hampir 100 ejen bagi memasarkan produk-produk ini.

Dalam pada itu, baca lagi perkongsian daripada kami mengenai seorang lelaki yang berhenti menjadi pengurus bank demi menjadi petani menerusi pautan di bawah.

Lelaki Ini Nekad Berhenti Kerja Sebagai Pengurus Bank Untuk Kejar Impian Jadi Petani

10 Tahun Buat Katering, Usahawan Ubah Kanopi Jadi Reban Ayam Selepas Terkesan Pandemik

Penternak Lembu Berjaya Jana Pulangan RM25 Juta Meski Tanpa Pelajaran Tinggi


Bekas Hero Remaja Bercinta Dengan Dua Gadis ‘Influencer’?

Asam garam dalam bercinta kadang ada manisnya dan terkadang ada yang pahit. Kalau pahit tu nak telan pun perit tahu! Contohnya kalau anda terjebak dalam cinta tiga segi. Mencabar bukan?

Sebab anda tak tahu nak pilih mana satu yang terbaik. Akan tetapi, bagaimana pula caranya untuk keluar daripada situasi yang rumit ini? Jom kita tengok video ini!

Fuh! Tak sangka boleh fall in love dengan coffee ni!

Chek Hup Coffee Brown ini ialah produk 3 dalam 1 kopi putih pracampur dengan aroma kopi yang boleh membangkitkan selera, dengan campuran biji kopi Arabica dan Robusta yang premium tau! Anda boleh menikmati kelazatan serta kehalusan rasa kopi putih Ipoh, yang diperkaya dengan gula perang dan karamel dalam campuran yang sempurna tanpa penambah rasa kopi tiruan.

Tak lupa jugak Chek Hup Coffee Brown ni menawarkan perisa baru iaitu Perisa Kacang Hazel. Jadi, tungga apa lagi? Cepat- cepat pergi beli dan rasai sendiri kelazatannya. Untuk makluman lanjut anda boleh layari laman web Chek Hup.

Tular pada minggu lalu apabila pelakon Sofia Jane dilihat masih kekal anggun meskipun usia hampir mencecah lima dekad.

Kekal Anggun Selepas 25 Tahun, Sofia Jane Kongsi Gambar Jubli Perak Perkahwinan

Pelakon 7 Hari Mencintaiku 2, Idris Mat Diah Meninggal Dunia


Bekas Isteri Dedah DDNK Hanya Beri Nafkah RM5,000 Kepada Anak Untuk Dua Bulan

Kecoh di media sosial sekitar dua minggu lalu apabila pakar saham popular negara dilaporkan telah berkahwin buat kali kedua selepas bercerai dengan isteri yang pertama. Tindakan yang dilakukan sekaligus menjadi buah mulut para netizen.

Di sangka isu ini sudah reda, baru-baru ini Facebook Atielia De Sams selaku bekas isteri pakar saham, Datuk Dr Nazri Khan (DDNK) tampil memuat naik sebuah status yang bertanyakan kewajaran memberi hanya nafkah RM5,000 kepada anak untuk dua bulan.

Beliau juga turut bertanyakan kepada netizen tanggungjawab seorang bapa kepada anak apabila berlaku sesebuah perceraian.

Persoalan yang diajukan sekaligus mendapat respon yang pelbagai di kalangan netizen di mana rata-ratanya bersetuju dengan tindakan bekas isteri DDNK ini.

Terdapat netizen yang bersetuju nafkah RM5,000 untuk dua bulan sudah cukup untuk anak dan terdapat juga netizen yang tidak bersetuju serta sedia menyokong agar bekas isteri DDNK mendapatkan tuntutan yang sewajarnya.

Sebelum ini pasangan DDNK bersama isteri baru telah melangsungkan majlis perkahwinan yang grand dan mewah serta memaklumkan telah membelanjakan lebih RM500,000 bagi melangsungkan majlis tersebut.


15 Juta Barangan Berjaya Dijual Shopee Sempena Promosi ‘Single’s Day’

Sekiranya hari tarikh 11.11 merupakan hari yang indah buat Alibaba, lain ceritanya dengan Shopee yang memilih tarikh 9.9 untuk menjalankan promosi Single’s Day.

Melalui promosi yang dijalankan beberapa hari yang lalu, platform e-dagang ini yang berpengakalan dari Singapura ini berjaya menerima jumlah tempahan terbanyak sepanjang sejarah dengan bilangan 5.8 juta tempahan.

Jumlah yang diterima ini sekaligus  menunjukkan promosi Singles’s Day ini berjaya melonjakkan jualan mereka sebanyak tiga kali ganda berbanding hari biasa.

Dari segi bilangan barangan, Shopee berjaya menjual lebih 15 juta barangan sepanjang 24 jam promosi ini berlangsung. Dalam erti kata lain, platform ini berjaya menjual lebih 100,000 barangan dalam jangka masa dibawah 10 minit secara purata.

Mengulas mengenai rekod jumlah penjualan pada tahun ini, pengara urusan Shopee, MD Ian Ho turut mengatakan jumlah yang diterima ini sememangnya diluar jangkaan mereka. Mereka turut berterima kasih terhadap para penjual, pengguna, jenama serta beberapa rakan kongsi yang lain.

Shopee Shopping Day yang berlangsung pada 9 September baru ini sekaligus berjaya merekodkan lebih dariapda tujuh juta penjual serta 10,000 jenama yang terlibat seluruh Asia Tenggara. Tahniah diucapkan buat Shopee diatas kejayaan yang diperoleh.

Saksikan Guns ‘N Roses Beraksi Di ‘Not In This Lifetime Tour Live In Malaysia’

Guns N’ Roses sekali lagi kembali ke Malaysia tetapi kali ini berbeza kerana line-up asal mereka yang akan menghiburkan anda!

Dapatkan potongan harga sebanyak 15% dengan memasukkan kod MSIA7 untuk setiap kategori (kecuali VVIP)!

Tiket boleh terus dibeli di buytickets.com.my.

Maklumat lanjut layari Facebook Rasmi Guns ‘N Roses, Facebook Fans Guns ‘N Roses, dan Facebook Galaxy Group.


‘Siapa Bagi Kebenaran Untuk Jual?’ – Bekas Isteri Pakar Saham Pertikai Penjualan Rumah Bernilai RM6.5 Juta

Kecoh sekitar September lalu apabila seorang pakar saham negara yang popular dengan tagline ‘Tak handsome tak apa janji kaya’ mengumumkan perkahwinan beliau bersama seorang anak dara berusia sekitar 20-an.

Pengumuman perkahwinan itu dikecohkan lagi apabila pakar saham ini memilih untuk bernikah di Thailand serta membuat majlis perkahwinan besar-besaran serta turut mendakwa berbelanja sekitar RM500,000. Malah, pasangan ini turut terpaksa mengeluarkan kenyataan memaklumkan isteri terbaru beliau berkahwin bukan disebabkan wang.

Terbaharu, disangka isu rumah tangga sudah selesai, Atielia De Sams selaku isteri pertama pakar saham ini tampil berkongsi di Facebook menyoal tindakan bekas suaminya yang bertindak untuk menjual sebuah rumah banglo 8 bilik tidur serta 9 bilik air berkeluasan 18,018 kaki persegi di Putra Hills, Bandar Seri Putra, Bangi.

Menurut wanita ini, beliau sudah kaveat tanah ini serta tidak bersetuju rumah bernilai RM6.5 juta ini dijual. Bukan itu sahaja, beliau juga turut menyoal bagaimana tanah yang dikaveat boleh diiklankan untuk dijual.

Perkongsian yang dibuat menerusi Facebook turut mendapat respon yang pelbagai di kalangan netizen. Malah terdapat netizen yang mempunyai ilmu dalam bidang hartanah turut berkongsi pendapat mereka.

Difahamkan tanah yang dikaveat tidak dibenarkan untuk dijual dalam tempoh 6 tahun. Sekiranya mahu dijual juga maka perlu mendapat persetujuan bertulis daripada individu yang mengkaveat tanah tersebut.

Dalam erti kata lain, perlu membuang kaveat tanah tersebut terlebih dahulu sebelum memilih untuk membuat penjualan serta pindah milik.

Berdasarkan semakan kami di laman iProperty, rumah banglo moden bernilai RM6.5 juta ini masih lagi diiklankan di mana orang ramai boleh menyemaknya dengan klik di sini.


Bekas Juara Badminton Remaja Dunia Digantung 20 Tahun

Bekas juara remaja dunia Zulfadli Zulkifli dan pemain profesional Tan Chun Seang hari ini, telah mula digantung daripada menyertai sebarang kejohanan oleh Persekutuan Badminton Dunia (BWF) selepas didapati bersalah terlibat dalam skandal mengatur perlawanan.

Persekutuan Badminton Dunia (BWF) menjatuhi hukuman tersebut bermula 12 Januari 2018, selepas kedua-dua pemain berkenaan didapati terlibat dengan aktiviti mengatur perlawanan.

Badan induk dunia sukan badminton juga telah memutuskan Zulfadli yang berumur 25 tahun digantung selama 20 tahun dengan denda RM98,000 sementara Chun Seang yang berumur 25 tahun, berdepan penggantungan 15 tahun dengan denda RM58,900.

Ini merupakan hari yang malap untuk skuad badminton Malaysia yang semakin kurang pelapis muda dan kerana hukuman ini menyebabkan karier mereka terpaksa bersara awal.


Bekas Jurutera Tesla Dakwa Kereta Elektrik Rekaannya Lebih Baik Berbanding Model S

Bila sebut kereta elektrik, automatik kita akan teringat jenama Tesla berbanding jenama-jenama yang lain. Punyalah hebat Elon Musk berjaya naikkan branding jenama Tesla sampai begitu sekali.

Baru-baru ini Peter Rawlinson, Ketua Eksekutif Eksekutif Lucid Motors yang merupakan bekas jurutera untuk Tesla telah mendakwa kereta model Lucid Air akan memecah pasaran kereta elektrik dengan cara yang sama seperti Tesla Model S.

“Tidak ada yang percaya saya ketika saya bangunkan Model S dulu. Kini saya berhadapan dengan perkara yang sama semasa membangunkan Lucid Air. Tidak ada yang mempercayainya,” kata Peter Rawlinson.

Model terbaru Lucid Air yang dikenali sebagai ‘Dream’, mampu bergerak sejauh 832km dengan sekali pengecasan pantas dan dapat memecut dari 0-96km/j dalam masa kurang dari dua saat.

Peter Rawlinson dan Elon Musk berkongsi pasaran kelas pertengahan yang sama. Dia berharap dapat menjual beratus-ratus ribu buah kereta elektrik kelas pertengahan USD40,000 (RM161,620) dan pasaran EV berjumlah USD25,000 (RM101,012) melalui pembuat kenderaan lain pada pertengahan dekad ini.

Menurutnya, idea menjadikan ‘kereta mahal untuk orang kaya’ adalah satu salah faham. Dia merancang mahu membuat satu juta kereta setiap tahun dan mahu syarikat Lucid Motors mempunyai ‘profound effect’.

Peter Rawlinson dan Elon Musk juga memiliki pendekatan yang berbeza ketika memasarkan kenderaan mereka. Menurut Peter Rawlinson, dia tidak mahu mendapat perhatian yang sama seperti Elon Musk.

“Saya bukan seorang autokrat. Lucid Motors adalah usaha berpasukan. Itu adalah perbezaan besar. Saya tidak mengharapkan sesiapa yang membeli kereta Lucid Motors tahu siapa Peter Rawlinson,” katanya.

Peter Rawlinson meninggalkan Tesla pada tahun 2012 untuk menjaga ibunya yang sakit di England, selepas setahun kemudian dia kembali bekerja sebagai CTO di sebuah startup di Silicon Valley. Pada 2019, dia telah dilantik menjadi Ketua Pegawai Eksekutif Lucid Motors dan kini syarikat tersebut bernilai lebih USD24 billion (RM96 billion).

Baca lagi artikel-artikel berkaitan Tesla yang pernah kami kongsikan sebelum ini.

Tesla Mahu Bangunkan ‘Power Bank’ 100MW Gergasi Di Indonesia

Teknologi Tesla Didakwa Mampu ‘Mengesan’ Hantu Semasa Memandu?


Bekas Kencing Dijual Sebagai ‘Perkakas Dapur’ Di Amazon Undang Ketawa Netizen

Sebuah produk daripada tradisi budaya orang Cina telah dijual di laman Amazon dan ia telah menjadi bahan ketawa netizen di sana.

Sebuah bekas berbentuk seperti piala baru-baru ini dijual di laman Amazon. Ia dijual seperti barang antik untuk peralatan dapur mewah dari sebuah kedai yang berpusat di Kanada.

Menurut portal China Global Times, tangkap layar produk itu telah menjadi viral dan bualan netizen di China dengan lebih 50 juta tontonan mengenainya di laman Weibo.

OOOIII TU TEMPAT ORANG CINA DULU DULU BERAK LAH 🤣🤣🤣 pic.twitter.com/jMXfkl47Vw

— Belajar Mandarinjer Online (@mandarinjer) February 23, 2021

Apa yang menjadi bahan ketawa netizen China adalah perkakas dapur yang dipanggil ‘bakul buah antik Cina 1960-an’ sebenarnya adalah tempat membuang air kecil atau tempat meludah masyarakat Cina.

Penerangan produk itu menggambarkan bahawa periuk ‘cantik’ dengan warna dan corak di atasnya yang mewakili budaya tradisional Cina adalah lambang kepada ‘kebahagian hidup’.

Tambahnya lagi bahawa ‘bakul itu memiliki ruang penyimpanan yang besar bertujuan untuk menyimpan apa sahaja jenis buah’ dan ‘praktikal untuk pelbagai kegunaan.’

Wonder which poor Chinese person is going to visit a white friend's family and be invited to eat fruit from the chamber pot proudly displayed on their dining table. pic.twitter.com/ez02iptkpS

Selain daripada itu, penerangan produk itu turut mencadangkan bahawa perhiasan dapur itu digunakan untuk menyimpan baguette Perancis dan sesuai untuk hadiah perkahwinan.

Dijual di laman Amazon pada harga CDN68.45 atau sekitar RM220.00, ia difahamkan dijual pada harga lebih mahal daripada biasa.

Untuk rekod, reka bentuk ‘perkakas dapur’ ini juga dijual di laman Shopee Malaysia dengan harga lebih murah iaitu sekitar RM50.00. Tetapi ia dipasarkan sebagai ‘baldi air kencing’ untuk kegunaan warga tua.

Amazon tawarkan rumah yang mampu dibina dalam lapan jam. Klik pautan di bawah untuk membaca.

Amazon Tawarkan Rumah Yang Mampu Dibina Dalam Lapan Jam

Jack Ma ‘Hilang’ Selepas Kritik Kerajaan Komunis China, Cetus Misteri Media Antarabangsa

Saintis Di China Beri Amaran, Pandemik Tahun Ini Diramal Lebih Buruk Daripada Tahun 2020


Bekas Ketua Gangster Australia Dakwa Vaksin Penyebab Kematian?

Bekas ketua gangster paling terkenal di Australia Selatan, Vince Focarelli kini didakwa menggunakan pengaruhnya untuk menyebarkan dakyah bahawa COVID-19 adalah tipu muslihat dan vaksin adalah penyebab kepada kematian yang ramai.

Vince yang kini menetap di Malaysia adalah bekas seorang ketua gangster motosikal, Comanchero. Dia dikatakan telah berjaya mengelak dari beberapa siri pembunuhan. Pernah ditembak empat kali dalam insiden tembak menembak pada tahun 2012, Vince kini memulakan hidup yang baharu di Malaysia.

Melalui pendedahan yang dilakukan oleh Norman Goh, seorang pemerhati politik, penerbit dan juga wartawan. Beliau menyatakan bahawa pada sesi siaran langsung di Facebook pada 6 September, Vince telah menyebarkan maklumat salah apabila menyatakan bahawa COVID-19 itu palsu dan vaksin yang menyebabkan kematian yang ramai.

This person's name is Vince Focarelli and during the Facebook live video on September 6, 2021 in front of the Istana Negara, he claimed that the Covid-19 pandemic was fake, the vaccines were the cause of death and the swab tests were fake. pic.twitter.com/WkzepNwb2V

— Norman Goh (@imnormgoh) September 8, 2021

Melalui pemerhatian The Vocket, melalui penerangan seorang lelaki di awal video. Difahamkan bahawa mereka berkumpul di depan Istana Negara dengan tujuan untuk menghantar memorandum bagi mempertahankan hak mereka yang tidak mengambil vaksin. “Apa yang kita buat hari ini bukanlah untuk menentang kerajaan, bukan juga untuk suka-suka. Tapi apa yang kita buat hari ini adalah untuk mendapatkan hak mereka-mereka yang tidak mengambil vaksin.”

Setengah jam selepas itu, kelihatan Vince mula bercakap. Dia berkata bahawa mereka mempunyai bukti bahawa vaksin telah menyebabkan kematian dan beberapa orang terpaksa ditahan di hospital disebabkan kesan sampingan vaksin. Tambah beliau lagi, tujuan mereka berkumpul di hadapan Istana adalah untuk mempersembahkan bukti dan memorandum kepada Yang Dipertuan Agong.

Dia juga ada memetik beberapa ayat al-Quran yang menyatakan larangan untuk memasukkan sesuatu yang toxic dan haram di dalam tubuh badan. Di akhir kata, beliau mengharapkan satu keputusan yang bijak dapat dilakukan oleh YDPA untuk melihat dakwaan dan bukti-bukti yang telah dipersembahkan.

Dakwaan Vince ini jelas bercanggah dengan data yang telah dikeluarkan oleh Kementerian Kesihatan Malaysia. Untuk rekod, melalui data yang dikeluarkan oleh laman sesawang covidnow.moh.com.my, Malaysia sudah mencatatkan lebih 19,000 kematian akibat wabak COVID-19.

Selain itu, pada 1 September 2021, Khairy Jamaluddin yang kini memegang portfolio sebagai Menteri Kesihatan menyatakan bahawa setakat hari ini, tiada kematian yang direkodkan di Malaysia akibat pengambilan vaksin. Beliau berkata, Badan Pengawas Farmaseutikal Nasional (NPRA) komited untuk memastikan keselamatan vaksin COVID-19 melalui pemantauan kejadian buruk berikutan imunisasi (AEFI).

Setakat hari ini, tidak dapat dipastikan apakah ‘bukti’ yang dinyatakan oleh Vince di dalam video tersebut.

Difahamkan bahawa Vince berkumpul di depan Istana Negara bersama-sama dengan ahli dari Gerakan Post-Mortem COVID-19 (GPMC) dan Persatuan Pengguna Islam Malaysia (PPIM). Selain itu, mereka juga turut disertai oleh beberapa NGO lain yang hadir untuk menyerahkan memorandum tersebut.

Untuk rekod, Vince mula berhijrah ke Malaysia pada awal 2017 untuk mengelak risiko diusir ke negara asalnya, Itali oleh kerajaan Australia. Sejak itu, dia mula menjadi penceramah bagi menceritakan sisi gelap hidupnya sebelum memeluk agama Islam. Melalui laporan Malaysiakini, Vince kini adalah ahli PPIM dan perkenalan awalnya dengan PPIM adalah menerusi ketua aktivisnya sendiri, Nadzim Johan.

Bagi anda yang masih ragu-ragu dengan COVID-19. Sila baca pendedahan seorang pekerja ‘offshore’ yang berkongsi pengalaman disahkan positif COVID-19 selepas dua kali ujian. Klik pautan di bawah untuk membaca.

Pekerja ‘Offshore’ Ini Kongsi Pengalaman Disahkan Positif COVID-19 Selepas Dua Kali Ujian

Coronavirus Uji Kemanusiaan, Rakyat Indonesia Halang Jenazah COVID-19 Ditanam Kerana Takut Dijangkiti

430 Hari Tanpa Kes Baharu, Rahsia Brunei Menang Melawan COVID-19


Bekas Ketua Pengarah Perisikan Pertahanan Dan Dua Pegawai Kanan ATM Didakwa Terima Rasuah

Siapa sangka anggota pangkat tinggi dalam Angkatan Tentera Malaysia juga turut didakwa menerima suapan. Dilaporkan dua pegawai tinggi ATM dan seorang bekas Ketua Pengarah Perisikan Pertahanan ATM mengaku tidak bersalah di Mahkamah Sesyen di sini hari ini, atas 17 pertuduhan meminta, menyetujui dan menerima suapan.

Tiga anggota didakwa adalah Kolonel Che Ahmad Idris, Brigedier Jeneral Mohammed Feizol Anuar Ayob dan Leftenan Jeneral (Bersara) Datuk Sheikh Mokhsin Sheikh Hassan membuat pengakuan terhadap 17 pertuduhan selepas dibaca di hadapan Hakim Datin Sabariah Othman.

Berdasarkan pertuduhan ke atas Che Ahmad, beliau telah didakwa atas lima pertuduhan iaitu satu meminta suapan sebanyak RM500,000, menyetujui terima suapan RM500,000 dan menerima suapan RM105,000 daripada Pengarah FEHM Entity Sdn Bhd, Elias Jemadi Tajudin.

Mohammed Feizol pula didakwa atas lima pertuduhan iaitu menerima rasuah berjumlah RM128,000 melalui dua individu iaitu anak perempuan Elias Jemadi, Nurin Nazwa selaku Penolong Pengurus syarikat dan Hishamuddin Johari selaku Pengarah Eksekutif syarikat berkenaan.

Wang itu diterima sebagai dorongan menggunakan jawatannya ketika itu selaku penasihat ketenteraan kepada Menteri Pertahanan, Mindef untuk membantu menyerahkan Surat Niat.

Sheikh Mokhsain pula telah didakwa enam petuduhan iaitu meminta suapan bernilai RM1 juta dan menerima suapan berjumlah RM226,000 daripada individu sama.

Selain itu, beliau turut berdepan satu lagi pertuduhan menerima rasuah berjumlah RM50,000 daripada Syed Omar Syed Mohamad sebagai upah ketika menjawat jawatan sama kerana melantik Syarikat Malvus Sense Sdn Bhd melaksanakan perolehan, pembekalan, penghantaran, latihan dan pentauliahan di pejabat Ketua Pengarah Perisikan Pertahanan Kementerian Pertahanan.

Kesemua tertuduh didakwa mengikut Seksyen 16(a)(B) Akta Suruhanjaya Pencegahan Rasuah Malaysia (SPRM) 2009 dan boleh dihukum di bawah Seksyen 24(1) akta sama yang memperuntukkan penjara maksimum 20 tahun dan denda tidak kurang lima kali ganda atau nilai suapan atau RM10,000 atau mana-mana lebih tinggi.

Pada minggu lalu pihak PDRM pada awalnya mengesahkan Addy Kanna dan Leong Yeong tidak terlibat dengan Macau Scam sebelum menafikannya.

PDRM Sahkan Addy Kanna dan Leong Yeong Tidak Terlibat Dengan Macau Scam

Cetus Keraguan, PPIM Persoalkan Bagaimana Suspek Utama Macau Scam Mampu Melarikan Diri


Bekas Ketua Perisikan Malaysia Dituduh Guna RM50.4 Juta Dana Kerajaan Beli Jam Tangan Mewah

Bekas ketua perisik Malaysia, yang sedang dibicarakan di mahkamah kerana pecah amanah, menghabiskan USD12.1 juta (RM50.4 juta) untuk membeli enam jam tangan mewah menggunakan dana yang disumbangkan kepada kerajaan, kata pendakwa raya pada hari Selasa (6 Okt) di permulaan perbicaraannya.

Dalam kenyataan mereka, pendakwa raya mengatakan bahawa mereka akan mengemukan bukti tambahan bagi menunjukkan bahawa Hasanah Abdul Hamid telah menyalahgunakan dana tersebut, lapor media tempatan.

Hasanah, 62, adalah bekas ketua pengarah Pertubuhan Perisikan Luaran Malaysia (MEIO). Unit yang dipimpin olehnya juga disebut sebagai Bahagian Penyelidikan di Jabatan Perdana Menteri.

“Pihak pendakwaan akan mengemukakan kesaksian bahawa tertuduh, pada waktu penting dalam kapasitinya sebagai ketua pengarah Bahagian Penyelidikan di Jabatan Perdana Menteri, telah menerima sumbangan berjumlah USD12.1 juta” kata timbalan pendakwa raya Muhamad Iskandar Ahmad.

“Kesaksian juga akan menunjukkan bagaimana tertuduh menyalahgunakan dana dengan memerintahkan pegawainya melakukan enam pembelian jam tangan mewah, membuat pembayaran kepada pihak ketiga dan mengangkut wang yang tersisa tanpa menyerahkannya ke jabatan atau kerajaan.”

Iskandar mengatakan bahawa keterangan akan menunjukkan bahawa sejumlah wang itu disediakan untuk “tujuan khas” tetapi tertuduh telah gagal melaksanakannya.

Hasanah pada 25 Oktober 2018, mengaku tidak bersalah atas tuduhan melakukan pecah amanah berjumlah USD12.1 juta, atau RM50.4 juta, dalam dana milik kerajaan ketika berkhidmat sebagai ketua pengarah Bahagian Penyelidikan PMD.

Dia didakwa melakukan kesalahan itu di pejabat Bahagian Penyelidikan di Putrajaya antara 30 April 2018 dan 9 Mei 2018. Hasanah juga didakwa di bawah Kanun Keseksaan, yang memperuntukkan hukuman penjara maksimum 20 tahun dan sebat sekiranya didapati bersalah.

Untuk bacaan lanjut, klik pautan di bawah.

Lihat Cara Untuk Mengesan ‘Spy Camera’ Di Dalam Bilik Hotel Anda

Warga Malaysia Didakwa Di Amerika Syarikat Kerana Pasang Kamera ‘Spy’ Dalam Tandas Pesawat

7 Aplikasi Yang Mungkin Sedang ‘Spy’ Telefon Pintar Anda


Bekas Lokasi ‘Shooting’ Filem Senario, Netizen Seram Lihat Keadaan Terkini Resort Mewah Yang Terbengkalai

Sebut sahaja Senario, mesti ada daripada anda ingat beberapa siri filem kelakar yang pernah dilakonkan oleh kumpulan Senario. Adakah anda masih ingat filem prekuel Senario The Movie Episode 2: Beach Boys yang ditayangkan pada tahun 2009?

Untuk pengetahuan anda, lokasi penggembaraan filem itu dijalankan di sebuah resort mewah, Teluk Dalam Resort di Pulau Pangkor. Terbaharu, seorang pengguna TikTok @norizam17 telah berkongsi pengalamannya meneroka bekas tapak penggambaran filem tersebut yang dilihat sudah terbengkalai.

teluk dalam resort dah 10 tahun terbiar…#nizamstudios #telukdalamresort

teluk dalam resort dah 10 tahun terbiar..#nizamstudios #telukdalamresort

Menerusi video tersebut, dia dilihat membandingkan beberapa babak dalam filem Senario Beach Boys dengan keadaan resort itu sekarang. Dapat dilihat suasana resort itu suram dan kebanyakan tempat dipenuhi lalang yang panjang hingga ke paras pinggang.

Tambahnya, Teluk Dalam Resort ini sudah ditutup 10 tahun lalu, oleh itu keadaan resort sangat menyedihkan. Perkongsian tersebut telah meraih perhatian orang ramai dan rata-rata netizen berasa terkejut dengan keadaan resort terbabit.

Bukan itu sahaja, para netizen turut berasa seram sejuk melihat keadaan resort terbabit dan ada juga yang berkongsi pengalaman mereka menginap di resort itu satu ketika dahulu. Segelintir netizen juga tertanya-tanya apakah faktor penutupan resort itu dan mengapa ia dibiarkan begitu sahaja.

Sementara itu, jom lihat keadaan Taman Tema MAPS yang telah ditutup sebelum ini pada pautan di bawah.

Terbengkalai Dan Suram, Keadaan Terkini MAPS Ipoh Selepas Ditutup Tahun Lalu Buat Netizen Sedih

Selepas 2 Tahun Ditutup Dan Terbengkalai, Ini Keadaan Terkini MAPS Ipoh Yang Menyedihkan

Jijik Dan Memalukan, Pengantin Merah Padam Apabila Kawan-Kawan Beri Hadiah Tidak Senonoh


Bekas Menteri Kesihatan, Dr Dzul Dilantik Ketuai ‘Task Force’ Tangani COVID-19 Di Selangor

Kerajaan negeri Selangor pada hari ini mengumumkan bekas menteri kesihatan, Dr Dzulkefly Ahmad akan mengetuai task force bagi menangani penularan wabak Covid-19 di negeri itu.

Tindakan menubuhkan majlis tindakan khas atau task force itu dibuat selepas pihak mereka mendapati 60 peratus daripada pesakit yang mengalami wabak Covid-19 itu adalah mereka yang menetap di Selangor.

"YB Datuk Seri @DrDzul, Mantan Menteri Kesihatan, akan mengetuai Task Force Menangani COVID-19 Negeri Selangor". – YAB Dato' Seri @AmirudinShari, Menteri Besar Selangor

Task Force ini akan bermula serta-merta untuk menghadapi dan menangani COVID-19 pic.twitter.com/S0yiQUDBX0

— Jay Jay Denis (@jayjaydenis) March 10, 2020

“Langkah ini diambil kerana Kerajaan Negeri dapati sebanyak 60 peratus daripada 117 kes Covid-19 adalah mereka yang tinggal di Selangor,” katanya seperti dilaporkan Selangor Kini.

Task force itu menurut Menteri Besar Selangor Dato’ Seri Amirudin Shari bukan sahaja akan melibatkan penyertaan dari bekas Menteri Kesihatan itu tetapi akan turut disertai empat pakar kesihatan serta wakil daripada jabatan kesihatan negeri.

Selain itu, task force yang ditubuhkan itu juga akan mendapatkan maklumat lokasi berisiko tinggi Covid-19 selain bekerja bersama bagi mengelakkan penyebaran virus di negeri itu.

“Selain itu kita akan ke sekolah dan kawasan awam untuk berkongsi bagaimana masyarakat boleh membantu mencegah Covid-19,” tambahnya lagi.

Amirudin Shari pada masa sama turut mengingatkan mana-mana penganjur program berskala besar agar sentiasa berwaspada dan mengamalkan langkah pencegahan seperti menyediakan penutup hidung dan mulut serta pembersih tangan (hand sanitizer) kepada para peserta.

Tahukah anda, kerajaan negeri Selangor sebelum ini juga pernah mengumumkan akan menambah sehingga 5,000 unit CCTV dilengkapi dengan face recognition bagi menangani jenayah di negeri mereka. Klik pautan di bawah untuk membaca.

CCTV Dengan ‘Face Recognition’ Bakal Bantu Kurangkan Jenayah Di Selangor

5 Pencapaian Cemerlang Negeri Selangor Di Bawah Pimpinan Amirudin Shari

Lihat ‘Makeover’ Rumah Apartment Selangorku Dengan Rekaan Minimalis Dan Sentuhan Warna Hijau


Bekas Menteri Pendidikan Luah Kekecewaan Selepas Lihat Video Ustazah Dipaksa Merangkak

Semalam tular satu video di media-media sosial yang menunjukkan seorang ustazah dipaksa merangkak oleh salah seorang ibu kepada anak muridnya sebelum ini.

Ustazah itu dikatakan dipaksa merangkak selepas mendenda anak muridnya yang juga merupakan anak kepada perakam video tersebut dengan hukuman merangkak sehari sebelum itu.

Perkara itu bukan sahaja mendapat perhatian netizen malah bekas menteri pendidikan, Dr Maszlee Malik turut meluahkan kekecewaan beliau dengan insiden tersebut.

Dalam satu kiriman di akaun Twitter peribadinya, Maszlee menjelaskan sebagai orang yang berada sangat dekat dengan golongan guru di Malaysia dan selalu mendengar luahan mereka sebelum ini, perkara itu sangat menyedihkan.

Sebagai seorang yang pernah berada sangat dekat dengan guru-guru dan seringkali mendengar luahan mereka, kejadian ini sangat-sangat menyedihkan saya.

Hati saya berasa kecewa setelah melihat video tersebut.

Ini adalah bebenang. pic.twitter.com/jpnnxjuT9v

— Maszlee Malik (@maszlee) February 25, 2020

Malah, dia pada awalnya menganggap video tersebut sebagai fake news kerana terlalu terkejut dan menganggap perkara tersebut tidak mungkin berlaku di negara kita.

Beliau yang kesal dengan insiden tersebut bagaimanapun menasihatkan kedua-dua belah pihak agar bersabar dan memikirkan kembali apa yang telah berlaku.

Sambil menasihati guru agar bersabar dalam menghadapi situasi sebegini dan meminta ibu-bapa agar menilai kembali tingginya martabat seorang guru dalam kalangan masyarakat kita sebelum ini.

Isu ini harus kita tangani dalam keadaan berhemah, mengambilkira tingginya martabat seorang guru dan adab sopan santun yang telah kita amalkan sejak dari dahulu sebagai norma masyarakat.

Walaupun tidak menyalahkan mana-mana pihak dalam isu tersebut, Maszlee berkata adalah sangat penting untuk ibu-bapa di luar sana untuk merenung kembali apa yang telah dilakukan oleh para guru ini.

Kerana di akhirnya, tujuan guru ini hanyalah untuk mendidik anak-anak bangsa menjadi insan yang lebih berguna di dunia.

Semuanya adalah untuk agama, bangsa serta negara yang kita cintai juga.

Sebagai seorang yang pernah menyandang jawatan menteri pendidikan sebelum ini, sudah pasti apa yang dikatakan oleh beliau perlu diambil berat oleh kedua-dua pihak terlibat.

Kerana secara tidak langsung, isu-isu remeh seperti ini sudah pasti akan mengalihkan perhatian kita daripada fokus utama untuk menjadikan anak-anak kita di sekolah sebagai insan yang berguna kepada agama bangsa dan negara.

Dr Maszlee Malik adalah merupakan Menteri Pendidikan Malaysia dan pernah berkhidmat dari tahun 2018 hingga awal tahun ini. Baca perkongsian kami sebelum ini mengenai pencapaiannya sepanjang menyandang jawatan tersebut.

Antara Pencapaian Dr Maszlee Malik Sepanjang Bergelar Menteri Pendidikan

Tidak Setuju Peletakan Jawatan YB Maszlee Malik, Netizen Lancar Petisyen Untuk Beliau Kembali

YB Maszlee Malik Sahkan Peletakan Jawatan Sebagai Menteri Pendidikan


15 Juta Orang Dijangkiti Di Seluruh Dunia, Manakala 12 Negara Ini Masih Catat Sifar Kes COVID-19

Lebih daripada 15.5 juta kes COVID-19 telah direkodkan setakat hari ini. Dari jumlah tersebut, lebih dari 600,000 orang sudah meninggal dunia, sementara 9.5 juta pesakit telah berjaya disembuhkan.

Pada permulaan penyebaran wabak COVID-19, masyarakat dunia berpendapat bahawa wabak ini hanya akan menular di sekitar China. Namun beberapa minggu kemudian, wabak tersebut telah menjangkiti beberapa negara lain. Setakat hari ini, lebih daripada 200 negara telah mengesahkan kes jangkitan wabak COVID-19.

Namun, masih ada beberapa negara yang belum melaporkan kes jangkitan COVID-19, malah ada pelbagai spekulasi yang menyebut bahawa negara terbabit berusaha untuk menutup kes jangkitan di sana.

Berikut adalah senarai negara yang tidak mempunyai kes COVID-19, seperti yang dipetik dari Aljazeera, 23 Julai 2020:

Korea Utara adalah antara negara di Asia yang tidak melaporkan sebarang kes jangkitan virus korona dan laporan ini ternyata meragukan. Sumber Korea Selatan pernah melaporkan bahawa COVID-19 sebenarnya telah tersebar di negara yang dipimpin oleh Kim Jong Un.

Laporan ini sukar untuk disahkan, memandangkan Korea Utara mengamalkan kawalan ketat terhadap segala informasi yang keluar . Tetapi, negara ini juga mengalami kesan negatif terhadap ekonominya dan kini dalam krisis makanan.

Manakala negara-negara kepulauan yang terletak di Lautan Pasifik masih tidak mencatatkan sebarang kes COVID-19 disebabkan lokasi negara yang terpencil. Sebagai contoh adalah Kiribati yang terletak hampir 4,500 kilometer dari New Zealand di Lautan Pasifik.

Bagi Turkmenistan pula, terdapat laporan menyatakan bahawa negara terbabit berusaha untuk menutup sebarang laporan mengenai kes penyebaran wabak COVID-19 di sana.

Untuk rekod, Malaysia telah mencatatkan lebih 8,840 kes wabak COVID-19 dan 123 kematian. Sejak pertama kali diserang wabak ini pada permulaan tahun 2020, kerajaan Malaysia telah berjaya menyembuhkan 8,574 pesakit COVID-19.

Terdahulu, seorang wanita di Malaysia yang telah melanggar kuarantin disahkan positif COVID-19. Klik pautan di bawah untuk membaca.

Langgar Kuarantin, Wanita Yang Makan Di Kedai Ini Disahkan Positif COVID-19


Bekas Menteri Vietnam Dipenjara Seumur Hidup Selepas ‘Kantoi’ Makan Rasuah

Mahkamah di Vietnam menjatuhkan hukuman penjara seumur hidup kepada bekas menteri maklumat setelah didapati bersalah menerima rasuah sebanyak RM12 juta bagi merancang pengambilalihan perkhidmatan televisyen digital pada 2016.

Mahkamah juga menjatuhkan hukuman terhadap bekas menteri, Truong Minh Tuan, 14 tahun penjara kerana dituduh dengan kesalahan mengurus ekonomi dan menerima rasuah dalam kes yang sama, menurut kenyataan itu.

MobiFone, salah satu daripada tiga syarikat mudah alih terbesar Vietnam membeli saham dalam Audio Visual Global JSC untuk hampir RM1 trilion pada akhir tahun 2015.

Kerajaan mengalami “kerugian kewangan yang serius” akibat transaksi tersebut, kata kenyataan itu.

Kes MobiFone adalah kes rasuah terbesar setakat ini dalam kempen anti-rasuah Vietnam yang telah menghukum ratusan pegawai kerajaan.

Pengerusi JSC Global Audio Visual Pham Nhat Vu dijatuhi hukuman penjara tiga tahun selepas didapati bersalah membayar suapan kepada Son, Tuan, eksekutif MobiFone dan pegawai kerajaan lain.

Mahkamah juga menjatuhkan hukuman kepada 11 defendan lain antara dua dan 23 tahun penjara kerana terlibat dalam kes itu.

Tahukah anda bahawa wujud unsur rasuah dalam urusan pengambilan pekerja asing di Malaysia? Klik pautan di bawah untuk membaca.

SPRM Dedah Wujud Unsur Rasuah Dalam Urusan Pengambilan Pekerja Asing

SPRM Dakwa Bekas CEO SSM Dan Anak Bagi Kes Rasuah RM5.7 Juta

Senarai Pendakwaan Yang Dikenakan Ke Atas Zahid Hamidi Melibatkan Rasuah Bernilai RM21.5 Juta


Kegagalan itu langkah ke arah kejayaan yang lebih bermakna. Tanpa kegagalan, seseorang itu tidak mempunyai momentum yang kuat untuk melakukan sesuatu dengan lebih baik. Ini kerana berasa tiada keperluan tersebut setelah berada di dalam zon selesa.

Kebelakangan ini, ramai golongan muda diisytihar muflis. Usia mereka di antara 21 hingga 40 tahun. Muflis atau bangkrap adalah satu status yang paling ditakuti kerana ia lebih banyak membawa keburukan berbanding kebaikan. Ramai menjadi tertekan dengan dugaan status muflis. Adakah hidup mereka akan selamanya suram?

Ini David Cheang. Dia memegang status muflis hampir 10 tahun. Dia muflis bukan kerana tidak tahu pengurusan kewangan atau berbelanja mengikut nafsu dan jenama.

Dia muflis kerana menjadi penjamin kepada kedua ibubapanya yang telah meminjam beberapa juta dollar untuk perniagaan peralatan elektrik. Perniagaan tersebut gagal bertahan semasa krisis kewangan melanda Asia pada tahun 1997.

Namun begitu, status muflis yang dipikulnya itu tidak menghalang dia untuk menjadi seorang yang berjaya dan kaya. Malah, status muflis itu telah menjadi satu momentum yang kuat kepada dirinya.

Dia berazam untuk menanggalkan status muflis yang telah terpalit. Lalu dia merancang jalan keluar dan berusaha bersungguh-sungguh sepertimana teori tebu yang telah menjadi salah satu prinsip hidupnya.

Pada usia 4 tahun, dia masih tidak boleh bercakap. Di Tahun 5, dia mendapat tempat terakhir di dalam kelas. Keluarganya miskin dan dia mempunyai sedikit kawan.

Pada tahun 1983, keluarganya buka kedai elektronik. Bisnes berkembang baik. Dia dan keluarga berpindah dari rumah kedai HDB ke rumah teres berkembar pada tahun 1990.

Masalah mula melanda keluarganya apabila krisis kewangan Asia berlaku pada tahun 1997. Ia satu kejutan besar buat keluarganya. Tambahan pula, ayahnya kena strok.

Bagi mengharungi hidup, mereka sekeluarga perlu ‘downsize’ segalanya termasuk rumah teres berkembar mereka yang dijual semula untuk membayar hutang.

David Cheang, anak sulung daripada tiga orang adik-beradik telah menjadi penjamin untuk pinjaman yang dibuat oleh ibubapanya. Kegagalan membayar balik hutang tersebut telah menyebabkan mereka diisytihar muflis termasuk David Cheang. Semua itu berlaku ketika dia berusia awal 20-an.

Kini, dia boleh berbangga kerana berjaya menjadi bekas muflis pada tahun 2013. Bagaimanakah dia melakukannya?

11 Cara Bebas Daripada Status Muflis Gaya David Cheang.

Semasa menyertai Perkhidmatan Negara (National Service), dia memutuskan untuk memasuki bidang hartanah sebagai agen hartanah di Dennis Wee Group. Dia memilih industri hartanah kerana peluang mendapat komisyen yang banyak dalam masa yang singkat. Ia sesuai dengan keadaan keluarganya yang memerlukan wang.

Tiga tahun pertama dalam kerjayanya, dia bekerja lebih 18 jam sehari dengan menghubungi prospek dan mengedarkan kad bisnes kepada orang ramai di lif.

Dia pernah nampak seorang makcik sedang memasukkan batang tebu ke dalam mesin. Apabila tebu itu diperah, banyak jus keluar. Dia mula memahami, sekiranya kita bekerja kuat dan bersungguh-sungguh, kita akan berjaya.

“I was driven by the sugar cane theory: the more sugar cane you put into the machine, the more juice you will get. The more hard work you put in, the better the results.”

Dia berbasikal ke tempat kerja kerana tidak mampu memiliki kereta. Selain itu, dia turut menggunakan van buruk untuk perjalanan yang lebih jauh. Dia turut mengedarkan kad bisnes kepada ramai orang termasuk meminta bantuan pengawal sekiranya ada orang mahu membeli atau mencari hartanah, tolong berikan kad bisnes dia kepada mereka.

David meningkat naik melalui pangkat di syarikat tempat dia bekerja. Dalam masa 8 tahun dia berjaya menjadi top senior vice-president. Dia turut berpindah ke beberapa syarikat dan memegang jawatan penting. Di antaranya dia pernah menguruskan 800 orang agen. Segala pengalaman berkuli ini menyediakan diri dia menjadi seorang ketua syarikat yang berkaliber.

Pada tahun 2000, dia bermula sebagai agen hartanah. Waktu itu dia tahu dia mahu memiliki empayar bisnesnya sendiri. Pada tahun 2013, setelah bebas daripada status muflis, David membangunkan syarikatnya sendiri, DC13 iaitu sebuah syarikat pembinaan hartanah. Projek terbarunya ialah Seaview Villa, rumah tiga tingkat semi detached di Pasir Ris.

Meskipun dia muflis, keluarga jatuh miskin, ayah sakit dan pelbagai masalah melanda, dia tetap meneruskan pelajarannya sehingga dia berjaya memperolehi Diploma Kejuruteraan Kualiti dari Temasek Polytechnic pada tahun 1998 dan Ijazah Ekonomi dan Pengurusan dari Singapore Institute of Management and the University of London.

Setiap kali dia mendapat wang, wang itu akan digunakan untuk membayar hutang-hutang. Maka, wang hanya singgah sekejap di poketnya tetapi keadaan itu tidak membuatkan dia berasa putus asa atau sia-sia. Dia teruskan sehingga berjaya langsaikan segala hutang keluarganya.

“I would be earning money, but I never saw the money! It seemed as though the bills and debts to pay were never-ending.”

Klien pertama David ialah seorang perempuan yang mahu menjual apartment yang tiada lif dan kondisi yang teruk. Dia tetap cuba menjualnya meskipun orang kata agak mustahil untuk menjual rumah sebegitu. Selepas 3 bulan, dia berjaya menjual rumah tersebut.

David suka akan pengiktirafan atau penghargaan. Semasa zaman sekolahnya, dia seorang pelajar bermasalah menjadi seorang yang bersemangat untuk belajar selepas dilantik sebagai pengawas sekolah. Suntikan semangat yang sama diaplikasikan oleh David untuk kerjayanya. Dari 2000 hingga 2003, dia menerima pelbagai anugerah seperti Top Rookie, Top Manager, Top Career Manager (Recruitment), Top Commission Earner, Top Commercial Agent dan Top Producer of the Year.

Dia hanya makan roti kerana mahu berjimat. Malah berbasikal untuk mengelakkan dirinya di caj ERP dan caj tempat letak kereta.

Sumber: VR-Zone, Property Guru, Yahoo! Singapore, Strait Times

LIKE dan FOLLOW Vocket di Facebook serta Instagram


Bekas Naib Presiden Porsche Chassis Sertai Projek Apple Car

Berita mengenai Apple mahu membangunkan sebuah kereta elektrik sudah dibincangkan oleh pengguna internet sejak tahun 2014 lagi. Dan beberapa tahun kebelakangan ini, syarikat yang beroperasi dari Cupertino mula memilih pakar-pakar dalam bidang automotif untuk membangunkan Apple Car.

Pada akhir tahun lalu, Apple telah melantik Manfred Harer untuk turut serta dalam pembangunan kereta mereka. Manfred Harer merupakan bekas Naib Presiden Porsche Chassis yang dikatakan salah seorang jurutera terbaik di Volkswagen Group. Beliau bertanggungjawab sebagai Ketua Pembangunan Casis di Porsche dan pernah menggalas tanggungjawab untuk menjaga pembangunan produk Porsche Cayenne sebelum ini.

Manfred  Harrer telah berkhidmat di Volkswagen Group selama lebih dari 13 tahun sebelum dia meninggalkan syarikat itu pada akhir tahun lalu tanpa memberitahu bekas rakannya ke mana dia pergi selepas itu.

Ada beberapa penganalisis Apple menjangkakan syarikat tersebut sedang bertungkus-lumus untuk menyiapkan sebuah kereta elektrik dalam masa terdekat dan mungkin akan menggunakan Platform Elektrik E-GMP Bateri Hyundai pada Apple Car mereka nanti.

Nampaknya pembangun-pembangun automotif dunia akan bersaing dengan Apple tidak lama lagi. Memandangkan Apple sudah mempunyai peminatnya tersendiri, sudah semestinya Apple Car akan menjadi salah satu produk ‘wajib beli’ oleh golongan kayangan di seluruh dunia nanti.

Baca lagi artikel mengenai Apple Car yang pernah kami kongsikan sebelum ini melalui pautan di bawah.

Apple Car Mungkin Dipasarkan Tahun 2021 Dengan Harga RM309 Ribu

Selepas iPhone, Apple Dijangka Lancarkan Kereta Elektrik Menjelang 2024